ASTROSHOP - Veliki kardinalni krst 7 planeta\nAko pogledate prema nebu od 6. do 8. avgusta 2010, neposredno po zalasku sunca, primetićete tri grupisane planete (Veneru, Mars i Saturn), koje prave konjunkciju na samom počeku horoskopskog znaka Vage. Ovu jedinstvenu sliku na nebeskom svodu dopunjuje još jedinstveniji veliki kardinalni kvadrat, u kome učestvuje sedam planeta sunčevog sistema, što u astrološkom smislu ukazuje na ogromnu energiju koja će isijavati tih dana i prouzrokovati kardinalne i važne promene na mnogim nivoima.\nSvaka planeta koja je uključena u ovu jedninstvenu astrološku pojavu, Mesec, Venera, Mars, Jupiter, Saturn, Urana i Pluton biće u kardinalnim znacima Zodijaka, Ovnu, Raku, Vagi i Jarcu, stvarajući na nebu konstelaciju koju nazivamo savršen kardinalan krst. Sa jedne strane, Venera, Mars i Saturn prave opoziciju sa Uranom i Jupiterom, dok sa druge strane sve to nadgledaju, pod uglom od 90 stepeni, Mesec iz Raka i Pluton iz Jarca. Ovaj aspekt, poslednji put viđen na nebu pre 500 godina, stvara ogromnu energiju koja daje snagu pri izazovima i promenama.\nSve što budete hteli da uradite u narednom periodu, od 7. avgusta 2010, pa sve do Punog meseca 24. avgusta 2010, bilo bi dobro da bude bez upotrebe sile, svađe i prepirke. Mars, planeta svađe i sukoba, nalazi se u Vagi, blizu Saturna i Venere, suprotnom sazveđu kojim vlada, tako da ćete morati da koristite diplomatske finese i saradnički duh, a ne silu!\nU ovom periodu imaćete susret sa nekom teškom osobom, vama veoma teškom, koja će, blaže rečeno, imati želju da se bori ili takmiči sa vama. Bićete inicirani da krenete u suprostavljanje, ali, umesto toga, bilo bi poželjno da izbrojite do deset, duboko udahnite i pokušate da na drugačiji i blaži način rešite konflikt. Potpuno je svejedno da li je u pitanju emotivni, bračni ili poslovni partner, član familije ili rodbine, ili sasvim slučajna osoba koja se našla u pogrešnom trenutku i vremenu.\nU svakom slučaju, ova odabrana grupa solarnog sistema u astrološkom smislu ukazuje da će svaki od njenih članova napadati i urlikati jedan na drugog, a u isto vreme će pokušati da diplomatski sarađuju, jer će shvatiti da jedino saradnja, makar ona bila i u rukavicama, donosi spasonosna rešenja. Ovu konstelaciju je skoro nemoguće ignorisati, kao što će biti nemoguće ignorisati novonastalu situaciju u odnosima.\nKardinalni znaci su veoma energični i nasilni, oni nemaju vremena da čekaju, tako da i vi nećete imati vremena za odlaganje, već ćete se veoma hrabro suočiti sa problemima. Učinićete najbolje ako dobro i pažljivo isplanirate strategiju diplomatkog odnosa i na taj način izbegnete gomilu problema koje donosi ovaj veliki kardinalni krst na nebu.


Antiruska propaganda zašla u ćorsokak - 18.05.2016, Sputnik Srbija\nPredstavnica MIP-a Rusije Marija Zaharova smatra da glasanje saveta italijanske republike Veneto o rezoluciji o sankcijama protiv Rusije pokazuje da antiruska... 18.05.2016, Sputnik Srbija\nrusija, vesti, svet, evropa, marija zaharova\n08:18 18.05.2016 (Osveženo: 10:21 18.05.2016)\n© Sputnik / Anton Denisov / Uđi u foto-galerijuZvanična predstavnica Ministarstva inostranih poslova Rusije Marija Zaharova\nPredstavnica MIP-a Rusije Marija Zaharova smatra da glasanje saveta italijanske republike Veneto o rezoluciji o sankcijama protiv Rusije pokazuje da antiruska propaganda Zapada nije postigla svoj cilj.\nRegionalni parlament Venecije razmotriće 18. maja dokument u kojem se nalazi tačka o priznanju Krima delom Rusije. Inicijatori rezolucije je 25 poslanika. U slučaju pozitivnog ishoda glasanja, Venecija će postati prvi region Evrope koji je priznao status poluostrva.\n„I glasanje o rezoluciji u regionalnom savetu Veneto i drugi politički procesi, kao što je anketa javnog mnjenja, referendum u Holandiji — sve pokazuje da proces antiruske propagande u kontekstu Ukrajine ne samo da je zašao u ćorsokak, već počinje da se širi u suprotnom smeru i radi protiv onih koji su ga pokrenuli. To je samo početak“, izjavila je Marija Zaharova.\nPo njenom mišljenju, Evropa je već drugačija u odnosu na pre par godina.\n„Jedan broj faktora: sirijska kriza, ukupna situacija u regionu Bliskog istoka i Severnoj Africi, situacija u Ukrajini, mešanje SAD u unutrašnje poslove, ne samo Ukrajine, već i u unutrašnje poslove evropskih zemalja — sve to stvara savršeno drugačiju sliku buduće Evrope“, navodi list reči Zaharove.\nPo rečima diplomate, u vezi s tim je došlo do „pravog gubitka evropskog suvereniteta u spoljnoj politici“.\n„Koliko god da radi informativna mašinerija, koliko god da nastaju nove informativno-propagandne zajednice i strukture, ljudi ne mogu a da ne vide da je čitava politika usmerena isključivo protiv Evrope. Pritom, to se ne tiče kratkoročnih poteškoća, već problema dugoročnog karaktera“, dodala je Zaharova.


Saopštenje NBS: problematični krediti u padu! – Balkanekspresrb.rs\nProblematični krediti u bankarskom sektoru Republike Srbije trenutno se nalaze na najnižem nivou u poslednje gotovo četiri godine. Navedeno potvrđuje da Strategija za rešavanje problematičnih kredita i relevantni akcioni planovi daju rezultate.\n– Prema preliminarnim podacima Narodne banke Srbije, učešće problematičnih kredita u ukupnim kreditima na kraju decembra 2016. godine iznosi 17,03 posto, što predstavlja pad u odnosu na kraj 2015. godine za 4,5 procentnih poena.\nNarodna banka Srbije je tokom 2016. godine u potpunosti realizovala ciljeve predviđene Akcionim planom koji su usmereni na jačanje kapaciteta banaka za rešavanje problematičnih kredita kroz unapređenje praksi restrukturiranja potraživanja, računovodstvenih praksi, unapređenje transparentnosti banaka u delu koji se odnosi na kvalitet aktive, unapređenje upravljanja kolateralima u bankama, kao i sistema izveštavanja regulatora o strukturi problematičnih kredita.\nPodaci pokazuju da sistemski, međuinstitucionalni i koordinirani pristup koji je predviđen Strategijom, pozitivno utiče na rešavanje pitanja problematičnih kredita u bankarskom sektoru Republike Srbije. Narodna banka Srbije, u skladu sa svojim nadležnostima, ostaje posvećena daljem rešavanju ovog pitanja, u cilju očuvanja stabilnosti finansijskog sistema.♦\nKosovo ove godine podnosi zahtev za članstvo u EU


Svetska street art elita predstavila novu kolekciju Armani Exchange - Harper's BAZAAR Srbija\nKultura / Umetnost, knjige & muzika 27. novembar 2017.\nUmetnost, knjige & muzika 21. okt 2018.\nDa se trend kpopa širi, dokazuje činjenica da sve više američkih umetnika želi da sarađuje sa njima.\nUmetnost, knjige & muzika 13. okt 2018.\n„The Artist Is Present“: Gucci izložba u Šangaju\nU digitalnom svetu u kome danas živimo, retkost je postala kompletna autentičnost.\nUmetnost, knjige & muzika 12. okt 2018.\nTakashi Murakami & Virgil Abloh: izložba “America Too”\nSaradnja poznatog umetnika i dizajnera se nastavlja, a ovo je do sada jedna od najvećih.\nUmetnost, knjige & muzika 11. okt 2018.\nKarl Lagerfeld ima novi talenat\nKada je reč o Karlu Lagerfeldu jedno je sigurno – on je multitalentovani dizajner koji u svemu uspeva.\nUmetnost, knjige & muzika 08. okt 2018.\nSlika vredna milion dolara uništena nakon prodaje na aukciji\nPoznati britanski street art umetnik, čiji se pravi identitet i dalje ne zna, a poznat pod nadimkom Banksy, uradio je nešto neverovatno.\nUmetnost, knjige & muzika 07. okt 2018.\nUmetnost, knjige & muzika 06. okt 2018.\nUmetnost, knjige & muzika 28. sep 2018.\nUživajte u jeseni uz novi hit Cardi B i Selene Gomez\nDve zvezde su napokon spojile svoje talente!\nUmetnost, knjige & muzika 20. sep 2018.\nAna Stanić predstavila novi singl “Holivud”\nSinoć je u bašti hotela Crowne Plaza održana promocija novog singla i spota Ane Stanić pod nazivim "Holivud".\nGucci Beauty otvorio novi profil na Instagramu koji na vrlo zanimljiv način predstavlja viziju lepote kreativnog direktora Alessandra Michelea.\nUmetnost, knjige & muzika 17. sep 2018.\nUmetnost, knjige & muzika 13. sep 2018.\nUmetnost, knjige & muzika 11. sep 2018.\nPopularna rep umetnica je predsatvila novi spot za pesmu “Barbie Dreams”, koja se nalazi na njenom najnovijem albumu “Queen”.\nUmetnost, knjige & muzika 06. sep 2018.\n“U ovom stanu možete razumeti univerzum madam Chanel."\nUmetnost, knjige & muzika 05. sep 2018.\nPeti međunarodni festival saksofona - Belgrade SAXperience - biće održan od 2. do 6. oktobra 2018. godine u Beogradu.\nUmetnost, knjige & muzika 04. sep 2018.\nNova knjiga se osvrće na kolekcije i revije koje predstavila jedna od najprestižnijih francuskih modnih kuća.\nUmetnost, knjige & muzika 29. avg 2018.\nKim Kardashian, Chrissy Teigen i mnogi drugi u umetničkom eksperimentu “A.Human”\n“A. Human je o slobodi koju imamo da istražuje svet i živimo u njemu na naćin koji izaberemo.”\nUmetnost, knjige & muzika 16. avg 2018.\nAko vam se čini da većina poznatih zvezda pokušava da proširi svoju karijeru na različite segmente, onda ste u pravu.\nUmetnost, knjige & muzika 15. avg 2018.\nNicki Minaj kao pustinjska kraljica u novom video spotu\nDa poznata rep umetnica može da iznenadi sve, dokazuje i njen novi album “Queen”.\nUmetnost, knjige & muzika 06. avg 2018.\nŠta čitati na godišnjem odmoru\nUkoliko volite da se opustite uz dobru knjigu, sigurno ćete na plaži poželeti da uz sebe imate ovakvog saveznika koji oplemenjuje i „ubija“ dosadu.\npoznati kultura događaji trendovi shopping luksuz enterijeri moda


DIREKTOR POLICIJE RS: 'Smatramo da je pronađeni Dejtonski sporazum originalna verzija koja pripada RS' | Slobodna Bosna\nDIREKTOR POLICIJE RS: "Smatramo da je pronađeni Dejtonski sporazum originalna verzija koja pripada RS"\nDirektor Policije Republike Srpske Darko Ćulum izjavio je da istraga tek treba da pokaže odakle originalni primjerak Dejtonskog mirovnog sporazuma kod Željka Kuntoša i na koji način je do njega došao.\n"Imali smo tu informaciju određeno vrijeme, a Uprava za organizovani i teški kriminalitet zajedno sa Republičkim tužilaštvom izdejstvovala je naredbu kod suda za pretres prostorija. U pretresu je nađen dokument za koji smatramo da je originalna verzija Dejtonskog mirovnog sporazuma na engleskom jeziku koja pripada Republici Srpskoj", rekao je Ćulum novinarima u Banjaluci.\n"Svako ko bude doveden u vezu sa ovim dokumentom biće saslušan", dodao je Ćulum.\nPortparol Republičkog javnog tužilaštva Dragica Tojagić potvrdila je ranije danas Srni da je Željko Kuntoš /48/ pušten da se brani sa slobode. Ona je navela da je Kuntoš ispitan i da ne postoje uslovi za njegovo dalje zadržavanje.


SB UN duboko zabrinut zbog pada helikoptera u Kongu\nTanjug 1. aprila 2022. 23:07\nNJUJORK – Članovi Saveta bezbednosti UN izrazili su duboku zabrinutost zbog pada helikoptera misije UN u Demokratskoj Republici Kongo (MONUSCO) koji se dogodio 29. marta.\nKako se navodi u danas objavljenom saopštenju, u padu helikoptera poginulo je osam pripadnika mirovne misije iz Pakistana, Ruske Federacije i Srbije.\nČlanovi Saveta bezbednosti uputili su izraze najdubljeg saučešća porodicama žrtava kao i Ujedinjenim nacijama.\nKako se dodaje u saopštenju, članovi Saveta najsnažnije su osudili sve napade i provokacije prema misiji MONUSCO i podvukli da namerni napadi na pripadnike mirovnih snaga mogu predstavljati ratne zločine na osnovu međunarodnog prava.\nČlanovi Saveta bezbednosti pozvali su generalnog sekretara UN, misiju MONUSCO i vlasti Konga da sprovedu brzu, temeljnu i transparentnu istragu pada helikoptera kao i da počinioci budu privedeni pravdi.\nKako se navodi, izražena je duboka zabrinutost zbog jačanja aktivnosti oružanih grupa u istočnim provincijama DR Konga. Članovi Saveta bezbednosti pozvali su sve aktere da obustave nasilje i kršenje međunarodnih ljudskih prava i humanitarnih propisa.\nPonovljena je i puna podrška ulozi misije MONUSCO i izražena zahvalnost zemljama koje učestvuju u njoj.


Kriza na Bliskom istoku „ubija“ cene akcija : Nadlanu.com\nKriza na Bliskom istoku „ubija“ cene akcija\nNovi talas nasilja u regionu Bliskog istoka i juče je „ubijao“ cene akcija na vodećim berzama u Londonu, Njujorku i Tokiju, dok je poslovanje na deviznim tržištima bilo mirnije, uz manju promenu kurseva najvažnijih valuta. Najveća promena zabeležena je sinoć na berzi akcija u Tokiju gde je poznati Nikei indeks vrednosnih papira vodećih japanskih kompanija opao, peti dan zaredom, na 14.437,24 poena, ili 2,75 odsto ispod prekjučerašnjeg nivoa.\nInvestitori na Tokijskoj berzi su reagovali negativno i znatno oborili vrednost akcija posle izveštaju o rasplamsavanju borbi koje izraelska vojska vodi na teritoriji Libana. Izraelski avioni su tri puta bombardovali libanske vojne položaje u jugoistočnom Bejrutu, pa je taj događaj nadjačao pozitivne signale na tržištu koji su prethodno došli s japanske ekonomske scene. Zabrinutost zbog mogućeg privrednog usporavanja u SAD takođe je uticala na pad akcija nekih japanskih kompanija, ukljčujući čuvenog proizvođača elektronskih uređaja „Soni“ čiji vrednosni papiri su pojeftinili u odnosu na prekjučerašnji nivo čak 3,5 odsto. Akcije kompanije „Kanon“ su opale 3,6 odsto, a korporacije „Seiko epson“ još više − 4,6 procenta.\nPojeftinjenje akcija zabeleženo je i prilikom jučerašnjeg otvaranja poslovanja na njujorškom Volstritu, gde su opala oba glavna indeksa − Dau Džons i Nazdak. Na tržištu akcija u Londonu takođe je, tokom rane popodnevne trgovine, zabeležen pad cena akcija, a poznati britanski indeks FTSE 100 vredeo je 5.675 poena, ili 26 poena niže nego preksinoć u zaključnom poslovanju. Na deviznim berzama u Evropi evro je blago ojačao posle najnovijeg povoljnog izveštaja o stanju nemačke privrede koja ima ključni značaj za ekonomiju zone evra i cele Evropske unije. Evro je kotirao 1,2536 dolara, što je simboličnih 0,14 odsto više u odnosnu na juče, dok je američka valuta istovremeno oslabila na 116,83 jena, prema prekjučerašnjih 117,28.\nDolar je prekjuče nešto snažnije napredovao zbog esklalacije nasilja na Bliskom istoku, ali očito je da uprkos daljem širenju sukoba to nije dovoljno da podstakne nov rast kursa američke valute. Ukoliko bi, međutim, usledilo dalje širenje krize i pojačanje vojnih dejstava u kriznom regionu nije isključeno dalje jačanje berzanskih pozicija dolara, iako su takvu mogućnost berzanski poslenici donedavno skoro sasvim isključivali. (“Pregled”)


Košarkašice Gimnazijalca ostvarile još jednu pobedu | Pirot vesti\nPočetna/Sport/Košarkašice Gimnazijalca ostvarile još jednu pobedu\nSeniorke „Gimnazijalca“ su ovog vikenda zabeležile još jednu pobedu. U subotu je u Hali „Кej“ u 8. kolu kolu Druge ženske lige Srbije – Jug B savladana je mlada i neugodna ekipa ŽКК „Trstenik“ rezultatom 84:76.\nNajefikasnije u timu „Gimnazijalca“ bile su Staša Živković sa 26 i Janja Marinković sa 22 poena, Milica Mančić je uz 7 poena imala i 11 uhvaćenih lopti, Marija Marković uz 8 poena 10 uhvćenih lopti, a Jovana Petrović je pored 9 poena imala i 11 asistencija.\nКadetkinje su u Beloj Palanci savladale Mladost Vesnu sa 65:29. Pionirke 1 su u uzbudljivoj i neizvesnoj utakmici u sali Pedagoške akademije izgubile od niškog „Studenta“ sa 75:74, pionirke 2 su slavile u Aleksincu protiv „Napretka“ sa 71:51, a mlađe pionirke su u Beloj Palanci savladale svoje vršnjakinje 31:24.\nSeniorke Gimnazijalca u 9. kolu Druge ženske lige Srbije – jug B gostuju ekipi „Radnički. Derbi utakmica se igra u nedelju 10. decembra u Кragujevcu od 16.30 časova.\nКadetkinje i mlađe pionirke narednog vikenda dočekuju ekipu „Aktavis akademija“ iz Leskovca, dok pionirke igraju drugu međusobnu utakmicu ove sezone.\ngimnazijalac istaknuto kosarka\n“Tanasko Rajić” zauzeo vrh tabele\nPirot deklasirao Meridianu – 85:64


Nissan automobili će nam čitati misli | PC Press\nNissan automobili će nam čitati misli\n8. januar 2018. 8. februar 2018. Marijana Pečić\nKompanija Nissan je objavio istraživanje koje će vozilima omogućiti tumačenje signala u mozgu vozača, čime će potpuno promeniti način na koji ljudi koriste svoje automobile. Najnovija otkrića kompanije nagoveštava automobile koji uče od vozača i tehnologijom povezivanja mozga s vozilom, odnosno B2V (Brain-to-Vehicle), trebalo bi da ubrza vreme reakcije vozača i omogući automobilima da se neprestano prilagođavaju kako bi učinili vožnju još ugodnijom.\nNissan-ova tehnologija B2V, prvi je sistem te vrste na svetu, i upotrebljava signale iz mozga vozača to jest moždane talase, a glavni način merenja ovih električnih obrazaca u mozgu osobe je metodom koji se zove elektroencefalografija ili EEG. Ova tehnologija zahteva korišćenje kape sa elektrodama koje se direktno zalepe na kožu glave ili što je moguće bliže glavi. Sudeći po video snimku koji je kompanija objavila na svom zvaničnom YouTube kanalu, za vožnju ovih automobila nošenje takve kape biće neophodno. Na snimku se pokazuje vozač koji nosi kapu sa elektrodama, međutim, kompanija kaže da je dizajnirana tako da neće odvraćati pažnju vozačima u toku vožnje.\nSistem može da predvidi nameravano kretanje i u skladu sa tim da reaguje, na primer okretanjem upravljača ili usporavanjem automobila, 0,2 do 0,5 sekundi brže od vozača, pri čemu njegovo delovanje ostaje uglavnom neprimetno. Prepoznavanjem signala da se mozak vozača sprema da započne sa pokretom, kao što je okretanje upravljača ili pritiskanje papučice za gas, sistem za pomoć u vožnji još brže mogu započeti s određenom radnjom. Na taj način se može ubrzati vreme reakcije i poboljšati ručno upravljanje vozilom. Otkrivanjem i procenom osećaja neugode kod vozača, veštačka inteligencija može da promeni konfiguraciju ili stil vožnje dok se vozilo nalazi u autonomnom načinu rada.\nOstale moguće upotrebe uključuju prilagođavanje unutrašnjosti okoline vozila, rekao je dr. Lucian Gheorghe, naučnik u Nissan-ovom istraživačkom centru u Japanu, koji predvodi istraživanje tehnologije B2V. “Potencijalna primena ove tehnologije je neverovatna. Ovo će istraživanje podstaći još više Nissan-ovih inovacija u našim budućim vozilima.” rekao je Gheorghe. Nissan će prikazati mogućnosti ove tehnologije na sajmu CES 2018 u Las Vegasu.\nTagovi: AI, automobil, CES 2018, mozak, Nissan, povezivanje, veštačka inteligencija\n← Eagle za bezbedniji kućni bioskop\nBIZIT 2017: Panel diskusija – Bitkoin i elektronska trgovina →


PU Trebinje obilježila Dan policije | Trebinje Danas\nPU Trebinje obilježila Dan policije\n02.04.2021. u 14:06\nU Policijskoj upravi Trebinje danas je organizovana centralna svečanost povodom Dana policije RS, a u skladu sa preporučenim mjerama i trenutnom epidemiološkom situacijom.\nParastos za 30 pripadnika policije iz Hercegovine koji su poginuli u proteklom odbrambeno-otadžbinskom ratu, služio je vladika zahumsko-hercegovački i primorski Dimitrije.\nSiniša Laketa, načelnik Policijske uprave Trebinje kazao je da su se danas okupili kako bi odali počast poginulim borcima koji su ugradili živote u temelje Republike Srpske.\n„Policijski službenici su u protekloj godini imali izazove sa kojima se nisu do sada susretali, s obzirom da je u martu lani evidentiran prvi slučaj virusa korona. Samim tim, smo naš rad usmjerili na provođenje zaključaka kriznog štaba RS“ ,objasnio je Laketa i dodao su policijski službenici ove uprave uspješno odgovorili i drugim aktivnostima.\n„Sva krivična djela protiv života i tijela smo dokumentovali i počinioce predali u nadležost pravosudnih institucija a izvršili smo i zaplijenu nedozvoljene akcizne robe vrijednosti preko 500 hiljada maraka i imali kontinuitet u suzbijanju zloupotrebe opojnih droga i broj poginulih lica smanjili za 50 odsto“, kazao je on.\nPredsjednik Udruženja veterana 3. odreda Specijalne brigade policije Dejan Bodiroga kaže da je ovo prilika da se podsjetimo događaja koji su se desili prije 29 godina na današnji dan.\n“Tog dana su pale prve žrtve na Vracama, kada je i formirana Specijalna brigada policije pod rukovodstvom tadašnjeg komandanta Milenka Karišika, a kao što znamo tada je došlo do razdvajanja tadašnjeg MUP-a i tadašnje Specijalne jedinice Bosne i Hercegovine, jedna strana je otišla kod Vikića a druga kod Karišika. I kada je takozvana Armija Bosne i Hercegovine zajedno sa Vikićevim specijalcima napala na školu unuštrašnjih poslova gdje su bili isključivo srpski pitomci, naši pripadnici su intervenisali. To je bila prva akcija i danas MUP RS 4.april, obilježava kao svoj dan”, kazao je Bodiroga i istakao da je posao policajca izuzetno odgovoran i težak i danas.\nSvečanosti je prisustvovao i Dragoslav Banjak, predsjednik Skupštine Grada Trebinja koji je zajedno sa načelnikom PU Trebinje Sinišom Laketom i predsjednikom Udruženja veterana 3. odreda Specijalne brigade policije Dejanom Bodirogom položio cvijeće na spomenik poginulim pripadnicima policije.


UBISTVO U NOVOM SADU Muškarac upucan na ulici, potera za napadačem\nŽeljko B. (55) ubijen je večeras oko 22 sata u novosadskom Novom naselju, u Ulici Braće Dronjak ispred broja sedam.\nKako za ’’Blic’’ objašnjavaju u službi Hitne pomoći, njihova ekipa intervenisala je oko 22.10 časova na poziv policije zbog pucnjave koju su prijavili građani.\nPolicija blokirala ovaj deo Novog Sada\n- Naša ekipa stigla je veoma brzo na lice mesta ali nažalost lekari su mogli samo da konstatuju smrt muškarca koji je podlegao ranama od vatrenog oružja – kratko nam je rečeno u službi Hitne pomoći.\nČitavo Novo naselje je pod jakom policijskom opsadom koja traga za počiniocem ubistva, a forenzičari prikupljaju dokaze na mestu incidenta gde se i dalje nalazi ubijeni muškarac.\nSAČEKUŠA U NOVOM SADU Likvidirali čoveka nasred ulice iz OSVETE?\nSTEFAN IZBODEN TRAŽIO POMOĆ PO ZGRADI Mladić koji ga je napao na žurci vikao da ga je ubio ZBOG DUGA\nUBISTVO NA ŽURCI NA OSMOM SPRATU Izbo mladića u iznajmljenom stanu zajedničkog druga, bacio krvav nož pa od policije BEŽAO NA KROV SOLITERA\nZLOČIN U NOVOM SADU Žena (62) pronađena mrtva u lokvi krvi (VIDEO)\nHOĆE LI ZAVRŠITI NA BALKANU? Gde su odbegli pripadnici terorističke ISIS


Alarmantno stanje od 20:00 sati: IZRAEL ULAZI U GAZU\nIzraelski premijer Benjamin Netanyahu je potvrdio da je naredio invaziju Gaze, pise Al-Jazeera.\n"Nakon deset dana napada od strane Hamaza sa zemlje, mora i zraka i nakon ponovljenih odbijanja prijedloga da se smiri situacij, izraelske odbrambene snage su pokrenule kopnenu invaziju na pojas Gaze", pisu izraelske odbrambene snage u saopstenju.\nCiljevi invazije na terenu je da se uspostavi sigurnost za gradjane Izraela i da zive u sigurnosti, te da "ostete teroristicku organizaciju Hamas u velikim mjerama".\n- Ovo sto se desava je strasno, pucaju sa sjevera i istoka, iz zraka i sa mora, kaze jedna od zaposlenih iz "pomoc za ljudska prava", Suzan Al Nahal direktno iz Gaze.\nIzraelski tenkovi su malo prije bombardovali Al-Wafa bolnicu u Gazi. Pacijenti u bolnici su paralizovani ili u komi.\n- Pogodili su nekoliko spratova i nekoliko sestara su povrijedjene, rekao je direktor bolnice Basman Alashi za AFP.


Pop Roleksom plaća struju – Net.hr\nAutor: Kristijan Leskovar 09:38 27.02.2013\nBugarski vladika Nikolaj, optužen da vodi privilegovan život, ponudio je svoj skupoceni sat na prodaju kako bi njime bila plaćena struja crkve.\n“Nikolaj je crkvi Sveta Marina ponudio sat Roleks, jednu od nekoliko ličnih stvari koje poseduje, i traži da bude prodat kako bi tim novcem bio plaćen račun za struju“, saopštila je ta crkva, jedna od najvećih u gradu Plovdivu u centralnoj Bugarskoj.\nBugarska pravoslavna ckrva raspolaže najvećom imovinom, posle države, ali nema slobodnog novca tako da sveštenici žive od priloga koji dobijaju. Crkva je kritikovana jer prima donacije od bogatih ljudi kojima treba ugleda, navodi AFP, a prenosi Tanjug. Skupocen sat Nikolaja i automobil Linkoln njegovog kolege iz grada Varne, izazvao je brojne komentare u lokalnoj štampi.\nCena struje u Bugarskoj je više nego udvostručena u januaru, što je izazvalo ulične proteste nakon kojih je prošle sedmice ostavku podneo premijer Bojko Borisov.\nbugarska roleks struja vladika nikolaj


Valter Zenga u Seriji B - Admiral Bet SPORT\nStefan Cvetković Posted on 12. oktobra 2018. 11:29 12. oktobra 2018. 14:10\nBivši trener Crvene zvezde bez posla je od kraja prošle sezone kada je napustio Krotone kog nije mogao da spase ispadanja iz Serije A, a kako prenose mediji u Italiji neće još dugo biti bez angažmana.\nProslavljeni italijanski golman dogovorio je sve oko preuzimanja drugoligaša Venecije.\nOčekujemo golove u duelu Belgije i Švajcarske\nVenecija je prošle sezone bila na petom mestu Serije B i borila se preko plej-ofa za plasman u Seriju A. Međutim, igre na startu ove sezone nisu na nivou prošle i ekipa posle šest odigranih utakmica ima samo jednu pobedu i nalazi se na 17. mestu druge lige.\nZbog tih loših partija Stefano Veki je dobio otkaz, a Zenga izabran kao njegov naslednik.\nNekadašnji trener Zvezde promenio je mnogo klubova u poslednjih nekoliko sezona. Radio je u Katanji, Palermu, Al Nasru, Al Džarizi, Al Šabau, Sampdoriji, Vulverhemptonu i pomenutom Krotoneu.\nVenecija je pre dve godine bila u Seriji C, trećem rangu, ali je onda pod Pipom Inzagijem ušla u drugu ligu i bila na korak od plasmana u elitni rang italijanskog fudbala, ali zaustavljena su u polufinalu od Palerma. Inzagi je za te dve sezone u Veneciji nagrađen poslom u Bolonji, dok je Stefano Veki postavljen za njegovog naslednika.\nTagovi : italija, serija b, valter zenga, venecija\nEnglezi hvale Mitra, najavljuju veliki transfer, a "Svrake" ne mogu da prežale njegov odlazak\nPartizan se vraća u Kulu posle pet godina


Danas uručenje Nagrada grada Beograda za 2019 i 2020.\nTanjug 19. aprila 2021. 08:17\nBEOGRAD – U beogradskom Centru „Sava“ danas će svečano biti uručene Nagrade grada Beograda za 2019. i Nagrade grada Beograda – despot Stefan Lazarević za 2020. godinu.\nNagrade za 2019. godinu zbog epidemiološke situacije usled epidemije korona virusa nisu mogle biti dodeljene prošle godine, a u oblasti filmsko i radio-televizijsko stvaralaštvo ta nagrada biće uručena glumcu Milošu Bikoviću za ulogu Vuka Majevskog u filmu “Balkanska međa” i ulogu Griše u filmu “Sluga”.\nU oblasti pozorišno stvaralaštvo nagrađen je Svetislav Goncić za ulogu „Čovek u fotelji“ u predstavi „Brodvejske vragolije“, a u oblasti književnost i prevodno stvaralaštvo Novica Antić za prevod Velika (post) sovjetska enciklopedija – Nikolaj Koljada.\nKada je u pitanju likovno i primenjeno stvaralaštvo, vizuelni i prošireni mediji nagrađen je vajar i dekan Fakulteta primenjenih umetnosti u Beogradu Goran Čpajak, a u oblasti muzika i muzičko-scensko stvaralaštvo prvakinja Opere Narodnog pozorišta u Beogradu Jadranka Jovanović za ideju, realizaciju i izvođenje koncerta “Velikani španskog muzičkog pera”.\nU oblasti društvene i humanističke nauke nagrađen je Dragan Simeunović za delo “Istorija srpske političke misli”, u oblasti prirodne i tehničke nauke Slavenko M. Stojadinović i Vidosav D. Majstorović, a kada je u pitanju pronalazaštvo nagrađena je Zorica Dulović za pronalazak „Sistem za pretvaranje sunčeve energije u električnu“.\nU Grčkoj udvostručen broj novih slučajeva korone, umrlo 63\nZa izuzetno delo koje predstavlja doprinos u razvoju medicine nagrađeni su Ivan Paunović, Aleksandar Diklić i Vladan Živaljević, a kada je u pitanju rad ili rezultati izuzetne vrednosti pojedinca kojima je dao značajan doprinos razvoju i unapređenju medicine nagrađen je tim za trombektomije Klinickog centra Srbije na čelu s Markom Ercegovcem i Ivanom Vukašinovićem.\nU oblasti arhitektura i urbanizam nagrađeni su Zorica Savičić i Zoran Dmitrović za prostorno rešenje Trga Republike u Beogradu, a u oblasti poljoprivreda porodično poljoprivredno gazdinstvo Aleksandra Ljubojevića iz obrenovačkog naselje Grabovac.\nU novinarstvu je nagrađen Zoran LJ. Nikolić, u obrazovanju nastavnica muzičke kulture u OŠ „Vasa Pelagić“ Aleksandra Stanković, a u sportu Tijana Bogdanović za osvajanje zlatne medalje na Evropskom prvenstvu u tekvondu 2019. godine i zlatne medalje na Gran priju.\nU oblasti zaštita životne sredine nagrađena je Marina Drndarski za dugogodišnje angažovanje i organizovanje učenika u okviru sekcije, a potom i nevladine organizacije “Eko-musketari”, dok je za herojsko delo nagrađen komandir policijske stanice Zvezdara Ivan Vučetić, za intervenciju u Ulcinjskoj ulici gde je spasao dva ljudska života, među kojima i život bebe stare sedam meseci.\nNagrada za dugogodišnji rad i trajan doprinos razvoju grada Beograda nije dodeljena, a specijalnim priznanjem za izuzetan doprinos u realizaciji događaja od značaja za grad Beograd nagrađeni su Slobodan Nakarada, Senka Ristivojević i Dejan Sretenović za realizaciju izložbe “Čistač” Marine Abramović.\nKada je u pitanju Nagrada grada Beograda za stvaralaštvo mladih za 2019. godinu, u oblasti nauke nagrada nije dodeljena, a u oblasti umetnosti nagrađena je sopran Jovana Lazić.\nDobitnici Nagrade grada Beograda „Svetislav Stojanović“ za 2019. godinu su radnik Vatrogasno-spasilačke jedinice Zvezdara Aleksandar Marković i Vatrogasno-spasilačka brigada Beograd.\nPrema odluci Skupštine grada, Nagrada grada Beograda od ove godine nosi ime despota Stefana Lazarevića.\nDobitnik Nagrade grada Beograda – despot Stefan Lazarević za 2020. godinu u oblasti književnost i prevodno stvaralaštvo je pisac Igor Marojević za knjigu “Ostaci sveta”, a za pozorišno stvaralaštvo reditelj Boris Liješević za režiju predstave “Čitač”.\nU oblasti filmsko i radio-televizijsko stvaralaštvo nije bilo kandidata, a za likovno i primenjeno stvaralaštvo, vizuelni i prošireni mediji nagrađen je Rajko R. Karišić za izložbu fotografija “Fotografije – retrospektiva Rajka R. Karišića”.\nU oblasti muzika i muzičko-scensko stvaralaštvo nagrađen je violončelista Nemanja Stanković za kompakt diks “Tragovi”, u oblasti društvene i humanističke nauke Boris Milosavljević za delo „Beogradski rodoslovi”, dok u oblasti prirodne i tehničke nauke nagrada nije dodeljena.\nKada je u pitanju pronalazaštvo, nagrađeni su Aleksandar Marinković, Tihomir Kovačević, Jelena Rusmirović, Saša Brzić, Jovica Nešić, Aleksandra Božić i Marina Stamenović za pronalzak „Postupak dobijanja kompozita na bazi poliesterske smole iz otpadne pet ambalaže i oksidovanog praha iz industrije optičkih stakala za primenu u građevinarstvu, industriji i rudarstvu“.\nZa izuzetno delo koje predstavlja doprinos u razvoju medicine nagrađene su Branislava Savić, Sanja Mitrović i Tanja Jovanović, a za rad ili rezultati izuzetne vrednosti pojedinca kojima je dao značajan doprinos razvoju i unapređenju medicine Tatjana Stanojković.\nU oblasti arhitektura i urbanizam nije bilo kandidata, a u oblasti poljoprivreda nagrađeno je porodično poljoprivredno gazdinstvo Dušana Đorđevića iz Kamendola, u opštini Grocka.\nU novinarstvu je nagrađen Živorad Nikolić, a u obrazovanju profesorke XIV beogradske gimnazije Lidija Županić Šuica i Maja Keskinov.\nKada je u pitanju sport, nagrađen je Nemanja Majdov za osvajanje srebrne medalje na Evropskom prvenstvu u džudou i bronzane medalje na Svetskom mastersu 2020. godine.\nZa zaštitu životne sredine nagrada nije dodeljena, a za herojsko delo nagrađen je taksista Branko Antić za pokretanje akcije besplatnog taksi prevoza za medicinske radnike tokom vanrednog stanja.\nZa dugogodišnji rad i trajan doprinos razvoju grada Beograda nagrađen je pisac Milovan Vitezović, a specijalnim priznanjem za izuzetan doprinos u realizaciji događaja od značaja za grad Beograd nagrađene su Ivana Pejoski i Milena Stanišić za organizaciju inauguracionog koncerta proslave Svetskog dana harfe.\nKada je u pitanju Nagrada grada Beograda za stvaralaštvo mladih za 2020. godinu u oblasti nauke nagrađen je Dušan Z. Nikolić, a u oblasti umetnosti kvartet Jana Čubrilović, Jelena Tutić, Irina Pejoski i Korana Čiča-Potkonjak za izvođenje kompozicije “San, svetlost, kretanje”.\nDobitnici Nagrade grada Beograda „Svetislav Stojanović“ za 2020. godinu su radnik Vatrogasno-spasilačke jedinice Košutnjak Nebojša Baroj i Vatrogasno-spasilačka brigada Beograd.\nGrčka otvorila turizam – u Pirej stigao prvi kruzer


Konvencija Demokratske stranke u Užicu (video) – ZoomUe\nKonvencija Demokratske stranke u Užicu (video)\nby branko · 9 марта, 2014\nUŽICE-Predsednik Demokratske stranke Dragan Đilas izjavio je na konvenciji u Užicu da je ključno pitanje ovih izbora kako pokrenuti Srbiju,da u njoj ljudi rade i žive od svog rada.\n“Mi nudimo plan kako da se živi bolje, a ne plan hapšenja.Zato mi ne možemo u Vladu sa Aleksandrom Vučićem, jer on radi suprotno od onog što mi želimo da radimo.Mi nudimo konkretne mere, koje ne može da sprovodi Vučić, koji u radnoj knjižici nema ni jedan radni dan van politike.Kako on onda da vodi Srbiju u ekonomski oporavak i prosperitet”, poručio je Đilas.\nLider DS-a naglasio je da se politička kampanja ove stranke finansira isključivo od novca iz budzeta i donacija pojedinaca i da će koštati oko milion evra.\n“Vučićeva kampanja je 20 puta skuplja.Odakle Vučiću 20 miliona evra kampanju i zbog čega troši toliki novac ako je siguran da ima preko 50 odsto podrške građana Srbije.Toliko plaća, jer zna da ta podrška nije tolika.Želi samo da ubedi građane da su izbori još pre izbora rešeni, kako građani ne bi izašli na njih”, istakao je Đilas.\nĐilas je u Užicu rekao i da ukoliko na izbore izađe “Srbija koja ćuti”, da će Demokratska stranka biti prva u budućoj vlasti.\n“Demokratska stranka može da bude prva u vlasti ili prva u opoziciji.Privezak ne može da bude nikome”, poručio je Đilas sa konvencije u Užicu.\nKandidat za narodnog poslanika Jovan Marković očekuje da će ovi izbori biti odgovor na politiku i atmosferu straha koja je uvedena poslednjih godinu dana u Srbiji. „Ne možete gospodo iz vladajućeg režima nuditi građanima Srbije bolji život i ići u Evropu hapseći i zatvarajući ljude koji iza sebe imaju rezultat“, poručio je Marković koaliciji na vlasti.\n„Na ovim izborima gradjanima će biti ponuđena dva koncepta.Srpska napredna stranka nudi ,atmosferu straha,linča i neizvesnosti. Drugi koncept u kome se nudi šansa ljudima sa razultatima, da stanu na čelo institucija i države i da kažu u kom pravcu treba da ide Srbija, je koncept Demokratske stranke“, istakao je bivši gradonačelnik Užica.\nOn veruje da je ono što je u njegovom mandatu urađeno u Užicu kapital pred izbore 16. marta.\nFestival voćnih rakija u Užicu (video)\nby Vesna Đurović · Published 2 октобра, 2016 · Last modified 4 октобра, 2016\nNext story Tri optužbena predloga zbog vode\nPrevious story Odbojka: Zlatibor-Sloboda Čačak 3:1


#UMPSOnline Druženje sa liderom: Gost Vuk Guberinić – Udruženje mladih privrednika Srbije\n#UMPSOnline Druženje sa liderom: Gost Vuk Guberinić\nMladi privrednici imali su prilike da uživaju u druženju sa jednim od osnivača Car:go aplikacije Vukom Guberinićem, koji je učesnicima u okviru još jednog #UMPSOnline Druženja sa liderom otkrio priče o svom preduzetničkom putu i stavove o životu preduzetnika u Srbiji.\nU neformalnom razgovoru ispričao nam je najzanimljivije detalje o školovanju u Americi, radu u Italiji i kulturološkim razlikama sa kojima se susreo, o tome kako je odlučio da napusti siguran posao i pokrene svoj biznis, o prednostima i manama preduzetništva, kao i o izazovima sa kojima su se suočili na samom početku, ali i o poukama koje su iz tih situacija izvukli.\nOno što Vuk savetuje sve jeste da domaći privrednici treba da iskoriste priliku i otvore svoju firmu u Srbiji, jer je vremenom primetio da za takav poduhvat u našoj zemlji treba mnogo manje početnog kapitala i rada sa administracijom, nego u recimo Italiji u kojoj je jedno vreme živeo.\n“Generacijama se ovde pričalo “završi fakultet, zaposli se i to je to – uhlebio si se”, menjati retoriku i naučiti ih da mogu sami nešto da urade i promene zahteva vreme, ali poslovanje u Srbiji je relativno jeftino i okruženje je dobro za testiranje ideja jer dosta ljudi koristi internet i informatički je pismeno.”\nUskoro nas očekuju nove priče iz života uspešnih domaćih lidera, a do tada prisećamo se inspirativnih momenata iz druženja sa Vukom Guberinićem.


Moskva: Ne planira se nikakav juriš na Alep - 15.04.2016, Sputnik Srbija\nMoskva: Ne planira se nikakav juriš na Alep\nDejstva sirijske avijacije uz podršku Vazdušno–kosmičkih snaga Rusije usmerena su na propast planova banditskih formacija Nusra fronta, nikakav juriš na Alep... 15.04.2016, Sputnik Srbija\nvesti, svet, sirija, alep, ministarstvo inostranih poslova rf, daeš, nusra front\n18:37 15.04.2016 (Osveženo: 18:54 15.04.2016)\nDejstva sirijske avijacije uz podršku Vazdušno–kosmičkih snaga Rusije usmerena su na propast planova banditskih formacija Nusra fronta, nikakav juriš na Alep se ne planira, saopštilo je Ministarstvo inostranih poslova Rusije.\n„Prema podacima koje imamo, jugozapadno od grada Alepa već se okupilo oko 8.000 boraca Nusra fronta, a severno od ovog grada još oko 1.500 ljudi. Na severu Alepa borci ne prestaju da napadaju oblasti Šejh Maksud i Zagra, nastavlja se ofanziva na naselje Handrat“, navedeno je u saopštenju.\nMinistarstvo je navelo da „ako se ne zaustave te akcije terorista, civili u severnim oblastima Sirije mogu ponovo da se nađu u blokadi“.\n„Zbog toga je cilj akcija sirijske vojske, uz podršku ruske avijacije, da propadnu planovi banditskih formacija Nusra fronta. Pri tome nije planiran nikakav juriš na Alep“, naglašeno je u saopštenju.\nMinistarstvo je, takođe, saopštilo da Moskva smatra da su bilo kakvi razgovori o mogućnosti isporučivanja savremenog naoružanja borcima u Siriji radi realizacije „plana B“ neumesni.\n9 April 2016, 09:45\n„Očekujemo da američka strana nastavi da se precizno pridržava kursa saradnje sa ruskim vojnim predstavnicima u interesu održavanja prekida borbenih dejstava u Siriji i da izbegava stvaranje situacije koja to može da dovede u opasnost. Samim tim, neumesni su bilo kakvi razgovori i ’curenja‘ informacija o mogućnosti masovnih isporuka savremenih vidova oružja borcima u Siriji, uključujući sredstva za borbu protiv avijacije i artiljerije radi realizacije famoznog ’plana B‘ u slučaju propasti sadašnjeg primirja“, navedeno je u saopštenju.\nList „Volstrit džurnal“ objavio je, pozivajući se na izvore, da su CIA i regionalni partneri pripremili plan za snabdevanje predstavnika umerene opozicije u Siriji moćnijim naoružanjem u slučaju da u zemlji bude prekinuto primirje.\nPredstavnik Stejt departmenta Džared Kaplan kasnije je, međutim, istakao da SAD nemaju nikakav tajni „plan B“ za Siriju i da postoji samo jedan plan koji se sastoji u pregovaranju sukobljenih strana u toj bliskoistočnoj zemlji.\nKonašenkov: Nusra front priprema veliki napad na Alep\n8 April 2016, 19:49\nMinistarstvo inostranih poslova je, takođe, upozorilo da se pojačava krijumčarenje oružja i municije preko tursko–sirijske granice.\n„U nizu inostranih medija pojavile su se informacije o tome da je borcima poslata velika količina oružja sovjetskog tipa iz skladišta iz jedne od zemalja Istočne Evrope. Reč je o automatima AK–47, mitraljezima, municiji za oružje kalibra 14,5 milimetara i za 82-milimetarske minobacače, kao i za protivtenkovske komplekse predviđene za uništavanje oklopnih ciljeva“, navedeno je u saopštenju.\nMinistarstvo dodaje da se primirje u Siriji poštuje na većem delu teritorije te zemlje.\n„U celini, prekid borbenih dejstava u Siriji, koji je na snazi od 27. februara, poštuje se na većem delu teritorije“, navedeno je u saopštenju.\nRuska avijacija sprečila ofanzivu terorista na Alep\nU saopštenju se ističe da Moskva potvrđuje nepromenljivu privrženost dogovoru sa SAD o prekidu borbenih dejstava u Siriji.\n„Nastavljamo energično da radimo sa svim sirijskim stranama, učvršćujući ih na maksimalno konstruktivnim pozicijama“, navedeno je u saopštenju.\nMinistarstvo je naglasilo da delegacija sirijske opozicije na pregovorima u Ženevi mora da dobije istinski reprezentativni karakter.\n„Naglašavamo da je neophodno da delegacija sirijske opozicije u Ženevi treba da dobije istinski reprezentativan karakter, što podrazumeva punopravno učešće predstavnika političke unutrašnje opozicije, kao i Kurda iz Partije demokratskog saveza u ženevskim pregovorima“, navelo je Ministarstvo.


► Evropski parlamentarci podeljeni oko Makedonije\nDve najveće političke grupacije u Evropskom parlamentu, Evropska narodna partija (EPP) i Partija evropskih socijalista (PES) suprotstavljenim stavovima o situaciji u Makedoniji dodatno produbljuju krizu, ocenjuje Euraktiv u tekstu "Evropske stranke u Makedoniji dolivaju ulje na vatru".\nDok EPP podržava vlast diskreditovanog makedonskog premijera Nikole Gruevskog, socijalisti šalju svoje predstavnike u Skoplje u pokušaju da izvuku poene iz ovog sukoba, piše briselski portal i dodaje da su posmatrači jednako pesimisti kada je reč o scenariju po kojem bi Gruevski kao premijer dobio dodatno vreme ili o manje verovatnoj političkoj alternativi po kojoj bi lider opozicionog SDSM Zoran Zaev izašao kao pobednik.\nEPP i dalje podržava Gruevskog i njegovu VMRO DPMNE koja je članica EPP. Prema rečima portparola EPP rumunskog poslanika Zigrfrida Murešana afera prisluškivanja nije ugrozila poverenje koje EPP ima u svog člana iz Makedonije, a čitav slučaj treba detaljno da se istraži i razjasni.\n"VMRO je članica EPP, stoga ima njenu podršku. Kao i svaka članica, ta partija treba da poštuje vrednosti i principe EPP, vladavinu prava i napore za izgradnju snažnog nezavisnog sudstva i suzbijanje korupcije", rekao je Murešan.\nPredstavnik EPP je naglasio da je Gruevski pobedio na demokratskim izborima voljom većine građana Makedonije i da mu treba omogućiti da nastavi mandat, dok je činjenicu da opozicioni SDSM od izbora 2014. ne učestvuje u radu parlamenta ocenio neprihvatljivom .\nSa druge strane lider evropskih socijalista, bugarski poslanik Sergej Stanišev u nedelju je otputovao u Skoplje kako bi "podržao građane Makedonije koji žele demokratiju, vladavinu prava i transparentne institucije".\n"Neuspeh sadašnje vlade da se odbrani od optužbi za masovno špijuniranje i pretnje opoziciji baca ozbiljnu sumnju na njenu privrženost demokratskim principima i vrednostima. To je zabrinjavajuće jer može biti korak nazad na putu ka članstvu u EU i NATO", rekao je Stanišev, bivši bugarski premijer koga makedonski mediji bliski vladi optužuju za neprijateljstvo prema susednoj zemlji.\nEuraktiv navodi da zapadne diplomate pokušavaju da posreduju u pronalaženju rešenja krize ali im EPP i PES vodeći sopstveni rat ne pomažu u tome.\nZapadne diplomate, dodaje se, čini se navijaju za formiranje vlade nacionalnog jedinstva u kojoj bi obe partije ostale do održavanja vanrednih izbora uz ocenu da je kriza vlade možda najteža koja je pogodila Makedoniju još od albanske pobune 2001.


Kosovo* nastavlja da proizvodnju električne energije bazira na uglju\nKosovo* se od sredine leta 2017. godine suočava sa najozbiljnijom energetskom krize do sada jer vlada u Prištini nije postigla dogovor o eksproprijaciji zemljišta u selu Šipitule ispod koga se nalaze rezerve lignita. Kosovo* ima rezerve lignita od 14 milijardi tona i one su pete najveće na svetu ali se problem pojavio zbog 52 hektara obradivog i građevinskog zemljišta čiji vlasnici traže više para nego što im je vlada do sada ponudila da se odselili i omogućili proširenje površinskog kopa uglja.\nKosovske termocentrale – Kosovo A i Kosovo B – su krajem jula imale rezerve uglja za samo nekoliko nedelja i Kosovska elektroprivreda (KEK) je sredinom jula podnela zahtev ministarstvu ekologije i prostornog planiranja za eksproprijaciju osam kuća i zemljišta u selu i taj zahtev je vlada odobrila krajem istog meseca.\nProblem je privremeno rešen početkom avgusta kada je KEK postigao dogovor o otkupu sa vlasnicima dve kuće koje su najbliže kopu iz koga se ugljem snabdevaju obe termoelektrane na Kosovu.\nTaj jedini otvoreni ugljenokop koji je u funkciji na Kosovu* se nalazi u opštini Obilić ali je stigao do granice naselja i rudari ne smeju dalje da kopaju. KEK je doneo odluku da proširi kop u pravcu sela Šipitule u kome je bilo manje od 100 kuća kada je KEK objavi nameru da izvrši eksproprijaciju ali su seljani bez dozvola podigli nove kuće u delu sela blizu ugljenokopa.\nVlada Kosovo* je 2009. godine proglasila područje od 150 kvadratnih kilometara oko Obilića za područje od specijalnog ekonomskog interesa, odnosno novi rudnik a 2011. je usvojen prostorni plan za taj deo Kosova koji daje vladi ovlašćenja za eksproprijaciju zemljišta za potrebe proizvodnje energije.\nDirektor KEK Abern Gjukaj je uputio pismo gradonačelniku Obilića krajem juna 2017. u kome je upozorio da termocentrale imaju uglja za samo 14 dana rada u punom proizvodnom režimu ukoliko ugljenokop ne bude proširen.\nProcenjeni trošak za eksproprijaciju svih kuća i zemljišta u selu je do 15.5 miliona evra.\nEnergetsko siromaštvo se smatra jednim od glavnih prepreka za privredni rast na Kosovu.\nU izveštaju Svetske banke iz 2016. godine se kaže da je najbolje rešenje za podmirivanje energetskih potreba Kosova mešavina termocentrala i proizvodnja struje iz obnovljivih izvora što tek treba da bude razvijano.\nPrema podacima koje je objavila vlada Kosova u prvoj polovini 2017. godine, privatni sektor privrede Kosova je pretrpeo gubitke od skoro 300 miliona evra 2016. godine.\nProizvodnja električne energije na Kosovu\nKosovo* ima dva termocentrale na ugalj koje su u stanju da podmire oko 97 odsto potreba za strujom dok se ostalih tri odsto proizvode iz obnovljivih izvora kao što su male hidrocentrale. Kosovo* takođe uvozi struju iz susedne Albanije kada tamošnje hidrocentrale imaju viškove.\nCentrala Kosovo A ima kapacitet od 345 MW ali je ona u lošem stanju posle 40 godina rada i smatra se najgorim pojedinačnim izvorom zagađenja u Evropi. Vlasti u Prištini imaju plan za njeno zatvaranje ali to ne mogu da urade dok ne obezbede dovoljne količine struje što u sadašnjoj situaciji nije izvodljivo.\nCentrala Kosovo B ima kapacitet od 540 MW ali joj je potrebna rehabilitacija da bi se dovela u sklad sa standardima za životnu sredinu Evropske unije. Ona proizvodi elektrićnu energiju već 27 godina.\nTagovi: energetsko siromaštvo, KEK, termoelektrana\nPočetna » Vesti » Kosovo* nastavlja da proizvodnju električne energije bazira na uglju


Dom naroda popunjen sa 55 delegata, fale tri u Klubu Srba\n11. 02. 2019. u 16:09 Vijesti.ba\nCentralna izborna komisija Bosne i Hercegovine danas je primjenom odrebi člana 10.16 Izbornog zakona BiH donijela odluke o raspodjeli mandata u Dom naroda Parlamenta FBiH i to jednog nedostajućeg iz reda Bošnjaka, dva nedostajuća iz reda Ostalih i dva iz reda Srba od nedostajućih pet.\nMandati u Domu naroda Parlamenta FBiH iz reda srpskog naroda dodijeljeni su Velemiru Tanoviću (Bosansko-podrinjski kanton Goražde) i Dragi Puzigaći (Kanton 10).\nMandati u Domu naroda Parlamenta FBiH iz reda Ostalih dodijeljeni su Sejadu Tatarinu (Bosansko-podrinjski kanton Goražde) i Aneru Žuljeviću (Hercegovačko-neretvanski kanton).\nNakon primjene člana 10.16 Izbornog zakona BiH klub Srba u Domu naroda Parlament FBiH brojat će 14 delegata od propisanih 17.\nCentralna izborna komisija BiH će u narednom periodu posebnim aktom propisati popunu Doma naroda Parlamenta FBiH za situacije kada određeni klub konstitutivnih naroda ili klub Ostalih nije moguće popuniti i nakon drugog kruga raspodjele mandata.\nCentralna izborna komisija BiH će u četvrtak, 14. februara, bilo djelimično ili u cijelosti, u zavisnosti od pravosnažnosti današnjih odluka, potvrditi rezultate posrednih izbora za Dom naroda Parlamenta FBiH.\nDanom objave rezultata u Službenom glasniku BiH stiču se uslovi za konstituiranje Doma naroda Parlamenta FBiH, saopćeno je iz CIK-a BiH.


Od 1. januara isplata zarade prema izmenjenim parametrima\nUsluge Milenijum osiguranja dostupne online i putem telefona\nTreninzi tokom i posle izolacije – preporuka za profesionalne sportiste, rekreativce i poslovne ljude\nKada je u pitanju isplata zarade, od 1. januara važe novi elementi za obračun.U skladu sa odredbom člana 51. stav 2. Zakona o doprinosima za obavezno socijalno osiguranje poslodavac je dužan da doprinose obračuna i uplati istovremeno sa isplatom zarade, razlike zarade ili ugovorene naknade za privremene i povremene poslove, po propisima koji važe u momentu isplate tih primanja. Tako da se nove mesečne osnovice doprinosa primenjuju na sve isplate koje se vrše od 1. januara 2020. godine, nezavisno od toga za koji mesec se isplata vrši. Ukoliko se, recimo, u januaru 2020. isplaćuje zarada za decembar 2019. godine, primenjuju se novi iznosi mesečnih osnovica doprinosa.\nNajviša godišnja osnovica doprinosa za obavezno socijalno osiguranje za 2020. godinu iznosi 4.423.080 dinara. Najviša mesečna osnovica na koju se obračunavaju i plaćaju doprinosi za obavezno socijalno osiguranje iznosi 368.590 dinara, dok je najniža mesečna osnovica 25.801 dinar, a toliko je i najniža mesečna osnovica na koju se obračunavaju i plaćaju doprinosi za obavezno socijalno osiguranje za samostalne umetnike, sveštenike, verske službenike i poljoprivrednike.\nPrema Zakonu o porezu na dohodak građana novi neoporeziv iznos za plaćanje poreza na zarade je 16.300 dinara mesečno. Novi neoporezivi iznos se primenjuje na sve isplate zarada od 1. januara 2020. godine, bez obzira na koji mesec se odnose. Nova stopa doprinosa za obavezno penzijsko i invalidsko osiguranje je 25,50% (14% na teret zaposlenog i 11,50% na teret poslodavca).\nZa sve isplate od 1. januara važi i nova minimalna cena rada koja iznosi 172,54 dinara neto po radnom času.\nOkrugli sto - Opštine i gradovi po meri privrede\nKonferencija Vojvodina u 2020 u Novom Sadu\n2020. godina je godina prosperiteta Vojvodine\nSaveti psihologa - kako sačuvati mentalno zdravlje tokom pandemije\nPočela izgradnja novog graničnog prelaza Srbije i BIH\nSavet menadžerima u kriznim situacijama - Ne paničite, nikada\nZaposlenima se isplaćuju zarade u slučaju prekida i smanjenja obima rada tokom vanrednog stanja\nUkoliko pandemija potraje do juna šteta po privredu 900 miliona evra\nKako će firme funkcionisati dok je vanredno stanje na snazi?\nPonuda kancelarijskog prostora ne može da zadovolji potražnju


Vesti online / Vesti / Srbija / Bramerc: Insistiraću na hapšenju troje radikala\nBramerc: Insistiraću na hapšenju troje radikala\nGlavni tužilac Haškog tribunala Serž Bramerc izjavio je da će insistirati na hapšenju troje članova Srpske radikalne stranke Vojislava Šešelja optuženih za ometanje pravosuđa, odnosno pokušaj zastrašivanja svedoka.\nZbog učešća u ratnim zločinima Tribunal bi trebalo da procesuira još oko pet hiljada osoba: Serž Bramerc\nBramerc je u intervjuu za sarajevski "Dnevni avaz" rekao da su vlasti u Beogradu do sada odbijale da sprovedu nalog haškog tužilaštva za njihovo hapšenje pa se taj podatak našao i u izveštaju podnetom Savetu bezbednosi UN.\n- Begunci nisu jedini problem u vezi s pravdom za ratne zločine u Srbiji. Situacija generalno ne ide u dobrom pravcu - naveo je Bramerc govoreći o saradnji Srbije sa tim tribunalom.\nKomentirajući postupke koji su u toku pred Hašim tribunalom, Bramerc je potvrdio da do kraja novembra očekuje drugostepenu presudu u slučaju "Prlić i ostali" i prvostepenu u postupku protiv Ratka Mladića, dok se drugostupena presuda u procesu protiv Vojislava Šešelja očekuje pred kraj ove i početkom iduće godine.\nPodsetio je da je pred Haškim sudom, koji krajem ove godine završava svoj rad, podignuta 161 optužnica za genocid, zločine protiv čovečnosti ili ratne zločine, a osuđeno je 111 osoba. Sve je to uspeh, istakao je Bramerc i dodao da je reč o uspehu kakav nijedan drugi međunarodni sud do sada nije uspeo da ostvari.\nPo rečima glavnog tužioca, bez obzira na to pred domaćim pravosudnim telima u regionu i dalje je velik posao, a zbog učešća u ratnim zločinima počinjenim na području Bosne i Hercegovine trebalo bi, prema njegovim rečima, procesuirati još oko pet hiljada osoba.\nSudija Haškog tribunala\nSRBIJA Vreme je da se farsa završi


Organizatori Australijan Opena krivi za situaciju Đokovića? | Kodex.ME\nNovak Đoković se nalazi u nezavidnom položaju u Australiji, pošto je smješten u migracioni hotel, nakon što su tamošnje vlasti odlučile da mu povuku vizu, piše Blic.\n07. 01. 2022 - 19:25 Autor: VV\nDok čeka rasplet i odluku na žalbu koju je pred sudom podnio njegov advokatski tim, stižu informacije da bi Tenis Australija, krovna organzacija kada je "bijeli sport" u toj zemlju u pitanju na čelu sa direktorom Australijan opena, Kregom Tajlijem, mogli da budu direktni krivci za sve što se dešava prvom teniseru svijeta, prenosi na svom sajtu "RTS".\nNaime, u australijskim medijima pojavili su se dokazi da je Tenis Australija poslao svim igračima, uključujući i Đokovića, pogrešne informacije o medicinskom izuzeću i mogućnosti učešća na prvom grend slemu u sezoni. Australijski "Kod", "Ejdz" i "Herald san" došli su do dokumenta koje je Tenis Australija svjesno poslao igračima, a u kojem je procedura za nastup na turniru bez vakcine suprotna od one koju je postavila Federalna vlada.\nTaj dokument je poslat 7. decembra prošle godine i u njemu piše da infekcija koronavirusom u prethodnih šest mjeseci jeste osnov za izuzeće od vakcine, iako je još u novembru dobila nalog Federalne vlade da to neće biti dovoljno.\nĐoković je kao razlog za izuzeće kako se spekuliše naveo upravo činjenicu da je imao kovid u prethodnih šest mjeseci, ali po propisima koji trenutno važe u Australiji, pored toga mora da ima primljene dvije doze vakcine. Time je najveća odgovornost upravo na Tajliju, koji je pogrešno informisao buduće učesnike turnira, zbog čega su sada pod istragom još najmanje tri igrača čiji identitet nije poznat.\nLoša komunikacija dovela je i do situacije da čelnici turnira budu na strani srpskog šampiona u ovom postupku, a da nisu ni svjesni da je njihova krivica – konkretno Krega Tajlija. Džasinta Alan, ministarka saobraćaja u Vladi australijske države Viktorija, koja obavlja ulogu privremenog premijera u odsustvu Dejvida Endruza, potvrdila je da je i na drugim nivoima Tajli napravio greške. Ona je istakla da direktor Ozi opena nije obavijestio Vladu Viktorije o pismima koja je njemu uputio federalni premijer Skot Morison, a u vezi sa dolaskom Đokovića u Australiju.\nPrivremena premijerka Viktorije je navela da je u pismu Morisona i njegovog kabineta navedeno da prethodna infekcija koronavirusom, razlog na osnovu kojeg je, kako ona tvrdi Đoković dobio medicinsko izuzeće od obavezne vakcinacije, neće biti priznata kao dovoljno dobar razlog za ulazak na teritoriju Federacije Australije.\nNovakov tim je dogovore za dolazak u Australiju imao samo sa Teniskim savezom Australije, koji mu je, nakon prolaska dokumentacije pred dvije medicinske komisije, odobrio medicinsko izuzeće. Đorđe Đoković je na konferenciji za medije rekao da je Novakova komunikacija sa federalnim vlastima Australije bila moguća samo preko Teniski Australije, koji je u njegovo ime podneo prijavu za medicinsko izuzeće.


Srpski pčelari grade fabriku meda - AgroSmart\nOn je agenciji Beta kazao da je Savez ovih dana pozvao lokalne samouprave da se izjasne na koji način mogu da pomognu gradnju fabrike meda – kroz infrastrukturu ili finansije.\n„Pogon ćemo graditi sopstvenim sredstvima i zbog toga će biti rađen po fazama, onako kako nam sredstva budu pristizala“, istakao je Živanović.\nPrema njegovim rečima, pčelari nameravaju da izgrade sopstvenu fabriku za pakovanje i plasman meda kako više niko ne bi mogao da ih ucenjuje.\nOve godine su pojedini otkupljivači med od suncokreta plaćali pčelarima samo 1,5 evra po kilogramu, iako je realna cena bila 2,1 evro, rekao je Živanović.\nOn je istakao da su pčelari primorani da prodaju med i po ovako niskoj ceni jer je godina bila izuzetno loša, a novac im je hitno potreban kako bi sačuvali proizvodnju i „uzimili“ pčele.\nŽivanović je kazao da vremenske prilike ove godine nisu išle na ruku pčelarima tako da bagremovog meda praktično nije ni bilo, a suncokret je dao upola manji prinos.\nPčelinjaci članova Saveza pčelarskih organizacija, podsetio je Živanović, tokom 2015. godine, dali su oko 7.000 tona meda.


Pošto smo završili pretres po amandmanu, zaključujem pretres Predloga zakona u pojedinostima.\nPrelazimo na – PREDLOG ZAKONA O IZMENAMA I DOPUNAMA ZAKONA O POREZU NA DOHODAK GRAĐANA\nPrimili ste izveštaje Odbora za ustavna pitanja i zakonodavstvo i Odbora za finansije, republički budžet i kontrolu trošenja javnih sredstava o podnetom amandmanu.\nZahvaljujem gospodine Šukalo.\nUveren sam da su vaše reči transparentno prenete građanima Srbije u direktnom prenosu.\nReč ima narodna poslanica gospođa Jelena Obradović.\nUvaženi potpredsedniče Skupštine, gospodine Orliću, uvaženi ministre, gospodine Mali sa saradnicima, dame i gospodo narodni poslanici, uvaženi građani Srbije.\nDanas je pred nama podnet amandman od strane Vlade Republike Srbije, a koji se odnosi na Predlog zakona o izmenama i dopunama Zakona o porezu na dohodak građana u kome se predlaže produžavanje mera koje su sprovedene u 2020. godini, a odnose se na poreske olakšice za novoosnovana preduzeća i privredna društva u Republici Srbiji i to poreske olakšice na osnovu zarade novozaposlenih radnika.\nOvakve mere podsticaja su dale rezultate u prethodnoj godini i samim tim ovaj amandman Vlade u kome se ovakav vid podsticaja privredi kontinuirano nastavlja apsolutno podržavam.\nNovoosnovana preduzeća imaju mogućnost da poreske olakšice ostvare u periodu do 31. decembra 2020. godine, odnosno ako su osnovana u tom periodu i za period od 36 meseci, a svakako zarade zaposlenih se odnose na visinu plate do 150.000 dinara, a ukoliko su zarade veće od 150.000 dinara, onda se poreske olakšice odnose na maksimalan iznos zarade do 150.000 dinara.\nObzirom da su ovakve pomenute mere u prethodnom periodu dale rezultate i u ovoj godini će se sprovoditi. Država Srbija ima jasan cilj da podstiče na ovakav način povećavanje zaposlenosti svojih građana, a sa druge strane i smanjivanje sive ekonomije, odnosno da svi građani Srbije koji se u ovom trenutku nalaze u tzv. sivoj zoni budu prevedeni u status formalno zaposlenih.\nOvo je samo jedan seta mera koji je Vlada Republike Srbije sprovodila u prethodnom periodu, a za koji planira kontinuirano da sprovode i u 2021. godini. Uprkos svetskoj ekonomskoj krizi izazvanoj pandemijom korona virusa, ja drage kolege moram da vas podsetim da je Vlada Republike Srbije do sad izdvojila šest milijardi evra pomoći svojim građanima i privredi u Republici Srbiji.\nObzirom da su u svakom javnom budžetu Republike Srbije osnovni i glavni prihodi porezi, vi kada danas imate poreska oslobađanja podsticaja ovakvih mera, možemo reći da samo zdrava, stabilna i jaka ekonomija to može da podnese. Takvu zdravu, stabilnu i jaku ekonomiju ima država Srbija, zahvaljujući politici SNS i predsedniku Aleksandru Vučiću koji je sproveo reformu i obezbedio ovakvu zdravu ekonomiju.\nSve javne investicije koje se ulažu u Republiku Srbije, a moram istaći da je za javne investicije, odnosno kapitalne investicije u budžetu za 2021. godinu opredeljeno 330 milijardi dinara, sve te investicije u Republici Srbiji sa jedne strane podstiču kao što je i sam ministar Mali rekao, podstiču i privatni sektor da ulaže i da se razvija u našoj zemlji.\nAko izgradimo i kao što gradimo nove autoputeve, nove škole, bolnice, železnicu, industrijske parkove, sa jedne strane podstičemo rast ekonomije, a samim tim zapošljavamo nove ljude, a sa druge strane podstičemo i privredu da značajno ulaže u Republiku Srbiju.\nKao dokaz dosadašnjeg rada i rezultata Republike Srbije svakako možemo istaći i spoljno trgovinski rast čitavog regiona Šumadije, gde je za poslednjih 10 meseci ostvarena spoljno trgovinska razmena u iznosu od 1,6 milijardi dinara, što predstavlja najveći ostvareni regionalni suficit u Srbiji od 350 miliona evra u regionu Šumadije.\nTo je samo još jedan dokaz da se odgovornom politikom SNS koju predvodi predsednik Aleksandar Vučić svakako Srbija regionalno razvija. Ako dublje uđemo u region Šumadije, primera radi opština Knić, odakle dolazim, to je opština od 36 sela koja se nalazi u samom scru Šumadije, okružena je sa četiri grada Kragujevac, Kraljevo, Čačak i Milanovac, ova opština je za posledenje četiri godine, odgovornom politikom SNS i kontinuiranom podrškom Vlade Republike Srbije uspela da izgradi 93,3 kilometara asfaltnih puteva.\nOva opština Knić je uspela da renovira gotovo sve bolnice i ambulante na svojoj teritoriji, da rekonstruiše gotovo sve škole, da proširi mrežu predškolske ustanove u još šest sela na svojoj teritoriji, da sprovede kompletnu reformu i strategiju obrazovanja u Republici Srbiji.\nAko vam kažem da 2016. godine je opština Knić prvi put u 21. veku u 10 svojih škola uvela pijaću vodu, a da danas, nakon četiri godine, odgovornom politikom SNS i predsednika Aleksandra Vučića i ogromnom podrškom Vlade Republike Srbije, danas sve te škole imaju fonolaboratorije, imaju savremeno opremljene kuhinje sa nutricionistom, imaju programe koji se finansiraju iz budžeta Republike Srbije, kroz logopeda, sometopeda, engleski jezik od treće godine se u našim selima uči u našim vrtićima.\nNa ovakav način politika SNS pokazuje, ne samo da doprinosi regionalnom razvoju naše zemlje, već misli o svim svojim građanima i misli, pre svega, o našoj deci i o našoj budućnosti. Ovakva ulaganja u sela, naša sela, kao što je i poljoprivreda, gde je za poslednje četiri godine opština Knić obezbedila značajne subvencije za svoja poljoprivredna gazdinstva. Daću vam i podatak da u čitavom regionu Šumadije se nalazi oko 6.000 registrovanih poljoprivrednih gazdinstava, od toga je 4.000 u opštini Knić i da je opština Knić za sprovođenje mera populacione politike, kroz svoju poljoprivredu i značajnim subvencijama za mlade i ostanak mladih na selu, uspela da za 800 subvencija obezbedi sredstva za razvoj poljoprivrede svojim sugrađanima. Samim tim, kao i davanju prednosti ženama koje su nosioci poljoprivrednih gazdinstava za 30% povećala broj žena nosilaca poljoprivrednih gazdinstava.\nKao nagradu svojih rezultata, opština Knić je i pre nekoliko dana dobila, i ovim putem bih se zahvalila Vladi Republike Srbije, nagradu za najveći podsticaj u razvoju rodne ravnopravnosti na lokalnom nivou u opštini Knić. Opština Knić je samo jedna od pet opština koja je dobila ovakvu nagradu, ali svakako da za jednu ruralnu sredinu, koja je u trećoj kategoriji razvijenosti, ovakvi iskoraci su značajni pomaci da Srbija ide napred.\nOno što bih posebno istakla je da će buduće investicije koje će se desiti u našem regionu Šumadije značajno popraviti i poboljšati ovakvu sliku kao što imamo danas.\nIzgradnja autoputa koji se najvećim delom proteže kroz opštinu Kinić, a koji spaja Koridor 10 sa Moravskim koridorom, kao i blizina aerodroma Lađevci u kojem je planirano otvaranje kargo centra, svakako će pospešiti nove investicije u opštini Knić, a samim tim i položaj i razvoj naše opštine će se staviti na mapu budućih investitora.\nOno što bih posebno istakla je da zahvaljujući ovakvoj politici Aleksandra Vučića i SNS, gde se Srbija regionalno razvija, gde Srbija misli o svojim selima, gde Srbija kontinuirano ulaže u obrazovanje, u svoje najmlađe, svakako je pravi put SNS i put kojim Srbija ide napred.\nŽiveo Knić, živela Šumadija, živela Srbija!\nZahvaljujem, gospođo Obradović, i čestitam na vašem prvom izlaganju u Narodnoj skupštini. Naravno, i sve čestitke opštini Knić na ostvarenim rezultatima i osvojenim nagradama.\nReč ima narodni poslanik Uglješa Mrdić, po amandmanu.


Da li je rad iz kancelarije neophodan za inovacije? - Bonitet\nIzvorBonitet.com / Startit\nHit: “Zaposleni” u Ikei odgovara kupcima (VIDEO)\nMnogi direktori velikih kompanija, među kojima je i Tim Kuk iz kompanije Apple smatraju da je rad u kancelariji neophodan za inovacije, međutim, stručnjaci koji proučavaju ovu temu ne dele isto mišljenje. Prema njima, rad od kuće je u nekim situacijama čak i bolji za inovacije nego rad u kancelariji.\nIdeja da spontane interakcije u kancelariji pospešuju inovacije potiče još iz 30-ih godina prošlog veka, ali prema mišljenju jednog profesora sa Harvarda koji proučava ovu temu, ne postoje dokazi da će te interakcije i razgovori pospešiti inovacije. Prema njegovom istraživanju, savremene kancelarije otvorenog tipa dovode i do 70 odsto manje interakcija licem u lice. Ljudima često nije bilo korisno da vode toliko spontanih razgovora, pa su nosili slušalice i izbegavali jedni druge, piše The New York Times, a prenosi Startit.\nIstovremeno, širenje novih tehnologija i alata, kao što su Zoom, Slack i Google Docs, učinilo je da inovativne ideje efikasno mogu da nastanu i onlajn. Profesorka računarskih nauka na Univerzitetu u Kaliforniji, koja poslednje tri decenije proučava uticaj rada na daljinu na timski rad kaže da je rad od kuće i na daljinu sada znatno manja prepreka inovacijama. Sa druge strane, rad u kancelariji nekada može i usporiti inovacije, posebno za žene ili neke rasne manjine koje su morale da se prilagođavaju većini.\nPostoje i rizici rada na daljinu, posebno ako su neki ljudi u kancelariji, oni koji nisu za to mogu biti kažnjeni. Sa druge strane, za kreativnost jesu korisne interakcije sa drugim ljudima, mozganje o idejama i saradnja na projektima zahteva poverenje, ukorenjeno u ličnim odnosima. Zbog toga ovi stručnjaci predlažu novu ideju za kancelarije: ne kao sedište firme u koje ljudi dolaze svakodnevno, već kao mesto gde ljudi ponekad dolaze na grupna druženja.\nPrethodni tekstEIB i UniCredit: 50 miliona za finansiranje MSP\nSledeći tekstOdluka suda učinila Facebook kompanijom vrednom bilion dolara


Austrija nacionalizuje Hitlerovu rodnu kuću - Sputnjik Srbija\n10:58 28 Februar 2020\nAustrija nacionalizuje Hitlerovu rodnu kuću\n21:01 30.11.2016 Preuzmite kraći link\nOdbor za unutrašnja pitanja austrijskog parlamenta dao je danas zeleno svetlo za eksproprijaciju rodne kuće Adolfa Hitlera u mestu Braunauu.\nOsim vladajućih partija — Socijaldemokratske partije Austrije (SPO) i Narodne stranke (OVP), za predlog zakona koji je predao ministar unutrašnjih poslova Volfgang Sobotka, glasali su još Zeleni i NEOS.\nMinistar Sobotka namerava da raspiše konkurs za arhitekte koji će uraditi projekat preuređenja zgrade u kojoj je rođen nacistički vođa.\nAdolf Hitler „kidiše“ na Oskara ili Hitler po drugi put među Nemcima (video)\n„Jednostavno, ne sme se više dozvoliti pozitivno sećanje, i zbog toga treba arhitektonski izmeniti izgled zdanja“, objasnio je Sobotka svoj cilj.\nOduzimanjem kuće država želi da spreči da zdanje postane mesto hodočašća za neonaciste i desničarske ekstremiste. Kuća treba da se preuredi kako više ne bi mogla biti korišćena kao mesto za sećanje na Hitlera.\nPrema zamisli Sobotke, kuću bi mogle da koriste pedagoške ustanove ili administracija.\nProtiv Zakona o eksproprijaciji glasali su Slobodarska partija Austrije (FPO) i Tim Štronah. Te dve stranke smatraju da je eksproprijacija preterana mera i za nastavak su razgovora sa vlasnicima, a poslanici partije Tima Štronah žele i da se sa sigurnošću razjasni da li je Hitler uopšte rođen u toj kući.\nU objašnjenju predloga zakona Ministarstvo navodi da s vlasnicom kuće nije pronađeno sporazumno rešenje uprkos višegodišnjim naporima, a ministar Sobotka podsetio je da je njegova ustanova pokušavala pet godina da se dogovori o otkupu kuće.\nInače, eksproprijacijom, koja je predviđena početkom 2017, otvoriće se mogućnost „pozitivnog korišćenja“ nekretnine.\n© AFP 2019 / HEINRICH HOFFMANN\nPrema zakonu, nekretnina na adresi Salcbugerforštat broj 15 nakon isplate obeštećenja trebalo bi da pređe u vlasništvo Republike Austrije, pri čemu se država obavezuje da će sprečiti da se koristi u cilju veličanja nacizma, kao i da je neće dalje prodavati.\nKonkretna visina obeštećenja u zakonu se ne navodi, već samo činjenica da će ona biti određena na osnovu Zakona o železničkom obeštećenju.\nTeorijski, u obzir bi došlo i rušenje, koje je u jednoj izjavi pomenuo Sobotka, zbog čega je naišao na žestoke kritike.\nAustrijska vlada se, u odluci o eksproprijaciji, poziva na Državni ugovor iz 1955, kojim se zvanični Beč obavezao da će ukloniti sve nacističke tragove iz političkog, ekonomskog i kulturnog života, te da će se boriti protiv oživljavanja nacizma.\nTrenutno kuću u Braunauu iznajmljuje država, od 2011. godine ona je prazna, a na osnovu odluke o eksproprijaciji država viće neće imati trošak od 56.000 evra godišnje za iznajmljivanje ove kuće.\nrodna kuća, nacionalizacija, Adolf Hitler, Braunau, Austrija


Bosna: strajkovi - posledica ekonomskih teskoca | Institute for War and Peace Reporting\nBosna: strajkovi - posledica ekonomskih teskoca\nPrivreda ugrozena smanjenjem donacija, manjkom stranih investicija i nedovoljnom aktivnoscu privatnog sektora.\nU Bosni i Hercegovini bi ovog meseca mogli izbiti socijalni nemiri. To iznova ukazuje na porazno stanje bosanske privrede.\nTokom proteklih nedelja, hiljade radnika sirom zemlje organizovalo je strajkove protestujuci zbog kasnjenja plata i uplata u fond za penziono i socijalno osiguranje. Savez sindikata u Federaciji BiH zapretio je protestima sirom zemlje koji bi, kako tvrdi, mogli prerasti u generalni strajk u oktobru, ukoliko se ne ispune zahtevi strajkaca.\nMalo je, medjutim, toga sto vlada ili preduzeca u kojima se strajkuje mogu uciniti posto su njihove kase prazne. Situacija je sumorna u ekonomiji ove zemlje.\nMedju glavne razloge za ovakvu situaciju ubrajaju se neprestano smanjivanje priliva medjunarodne pomoci, kao i odsustvo stranih investicija i aktivnosti privatnog sektora.\nMada je bosanska privreda neposredno posle rata delovala robusno, ipak su ekonomske aktivnosti neprestano slabile.\nPrema izvestaju Evropske banke za obnovu i razvoj, EBRD, objavljenom u junu ove godine, tokom 2002. godine doslo je do pomaka u snazenju ekonomije, ali jos mnogo toga treba uraditi.\n"Inflacija je niska, fiskalna disciplina se popravila, a ekonomski rast iznosi oko cetiri odsto godisnje sto, ipak, predstavlja pad u odnosu na poratne godine obnove koji odslikava nedostatak novih izvora investicija", utvrdila je Evropska banka za obnovu i razvoj u svom izvestaju.\nPrema nalazima EBRD-a, Bosna se sada nalazi na raskrscu. S obzirom na to da je dobar deo obnove infrastrukture zavrsen, zemlja se sada okrece reformama ciji je cilj da se ubrza tranzicija od privrede koja se oslanja na inostranu pomoc ka ekonomiji sa odrzivim privrednim rastom, a upravo je to razlog sto se priliv pomoci postepeno smanjivao tokom proteklih godina.\nMedjutim, Bosna ima teskoca u pokusajima da nadomesti priliv inostrane pomoci povecanjem stranih investicija i intenziviranjem aktivnosti privatnog sektora.\n"Medjunarodna zajednica i lokalne vlasti su racunali da ce do sada Bosna vec biti dovoljna finansijski jaka da se komercijalno zaduzuje na medjunarodnim trzistima, ali je ta procena bila pogresna", izjavio je jedan zapadni zvanicnik.\nGeri Larson, zamenik direktora sektora za ekonomiju pri Kancelariji Visokog predstavnika, kljucnog medjunarodnog tela u zemlji, kaze da nije doslo do povecanja investicija onim tempom koji bi medjunarodna zajednica zelela.\nRazlog za to su sporije i nedovoljno delotvorne politicke i ekonomske reforme u odnosu na one koje su vlasti planirale u maju 1998. godine.\nJedan od glavnih problema ovde je podela zemlje na dva entiteta - Federaciju Bosne i Hercegovine i Republiku Srpsku - sto prakticno znaci da postoje dva trzista.\nVisoki predstavnik medjunarodne zajednice Pedi Esdaun i njegovi prethodnici pokusavali su da ih ujedine uskladjivanjem poreza, carina, bankarskog i drugih kljucnih sektora.\nIpak, u novembarskom izvestaju Organizacije za ekonomsku saradnju i razvoj, OECD, iz 2002. godine kaze se da je taj posao jos uvek daleko od zavrsetka.\n"Nepostojanje jedinstvenog unutrasnjeg trzista je daleko najveca prepreka investicijama u nove i dodatne ekonomske aktivnosti", kaze se u studiji OECD-a. "Bosna i Hercegovina mora da ulozi ozbiljne napore u ovom trenutku da iskoristi sansu koja joj se ukazuje i pridruzi se zemljama u kojima se sprovode ozbiljne ekonomske reforme."\nOstale prepreke investicijama su problematicni privatizacioni proces, odsustvo transparentnog zakonskog okvira i nepostojanje doslednih i jasnih propisa za poslovanje i administraciju.\nPrema dokumentima Kancelarije Visokog predstavnika, OHR, nije bilo znacajnijeg napretka u privatizacionom procesu ni u jednom od dva bosanska entiteta tokom prve polovine 2003. godine. "Usled toga, u oba entiteta postoje preduzeca koja rade sa veoma malim procentom iskoriscenosti svojih kapaciteta", stoji u izvestaju OHR-a objavljenom u julu ove godine.\nMada su manja preduzeca uspesno privatizovana, prodaju vecih drzavnih kompanija opterecuju ozbiljni problemi.\nJedan od najozbiljnijih problema u svim velikim drzavnim preduzecima je preveliki broj radnika. Neophodno je smanjiti broj zaposlenih u ovim kompanijama, ali se na osnovu zakona iz vremena komunizma radnici ne mogu otpustati. Vlada, medjutim, ne zeli da menja status quo jer bi se, u suprotnom, znacajno uvecala ionako velika stopa nezaposlenosti sto bi doprinelo padu njene popularnosti. Zvanicna statistika kaze da je u Bosni nezaposlenost 40 odsto, ali je u stvarnosti ova brojka verovatno duplo manja ako bi uzeli u obzir sektor sive ekonomije. "Moramo se pokrenuti sa mrtve tacke ako zelimo da privatizacija uzme maha", izjavio je jedan ekonomski analiticar za IWPR.\nLider Saveza sindikata Federacije Bosne i Hercegovine Edhem Biber kaze da je veoma zabrinut stanjem u bosanskim preduzecima, ali jos vise mogucnoscu masovnih otpustanja.\nEkonomska samoodrzivost i jacanje konkurentnosti Bosne na medjunarodnim trzistima zavise od sposobnosti da se privuku dugorocne investicije.\nTokom protekle tri godine, uz pomoc medjunarodne zajednice, lokalne vlasti su radile na stvaranju transparentnijeg, konkurentnijeg i poslovno orijentisanog okruzenja. Na inicijativu Svetske banke, Bosna je pocela da radi na programu za suzbijanje siromastva, kljucnom okviru za ekonomsku politiku tokom sledecih godina, kojim ce se definisati kako se utvrdjuju prioriteti za ekonomski i drustveni razvoj i medjunarodnu donatorsku pomoc.\nOcekuje se da ce izvestaj o programu za suzbijanje siromastva biti zavrsen do kraja ove godine. Na osnovu tih nalaza, Svetska banka planira da organizuje konferenciju za donatore i investitore zainteresovane za angazovanje u Bosni i Hercegovini. Medjunarodni analiticari sa kojima je razgovarao IWPR smatraju izvestaj o programu za suzbijanje siromastva svetlom na kraju dugackog mracnog tunela u kome se bosanska privreda trenutno nalazi.\nNerma Jelacic je menadzer IWPR projekta za Bosnu. Nidzara Ahmetasevic je novinar magazina "Slobodna Bosna".


Petričević: Јačati žensko preduzetništvo - Biznis Info\nYou are at:Home»Vijesti u fokusu»Petričević: Јačati žensko preduzetništvo\nPetričević: Јačati žensko preduzetništvo\nBy BiznisInfo on\t 27/05/2019 Vijesti u fokusu\nMinistar privrede i preduzetništva Republike Srpske Vjekoslav Petričević rekao je danas da je žensko preduzetništvo veoma važno za ekonomsko, političko i društveno osnaživanje žena.\nPetričević je sa delegacijom Džender centra – Centra za jednakost i ravnopravnost polova Vlade Srpske, koju je predvodila direktor Mirjana Lukač, razgovarao o nastavku saradnje u okviru projekta Agencije UN za rodnu ravnopravnost i osnaživanje žena, te sprovođenju strateških mjera za unapređenje i jačanje položaja žena u društvu, sa posebnim akcentom na žensko preduzetništvo.\nOn je istakao da su usvajanjem Nacrta strategije razvoja ženskog preduzetništva definisani osnovni ciljevi, aktivnosti, nosioci razvoja preduzetništva žena, rokovi i sredstva neophodna za podršku ženskom preduzetništvu, te da će poseban akcenat u ovoj godini biti stavljen na njegovo jačanje.\nSagovornici su istakli da će prioritetne akcije za naredni period biti usmjerene na obuku i konkretnu pomoć na terenu, kako bi povećali konkurentnost poslovnih subjekata koje pokreću i vode žene preduzetnici, te unaprijedili dostupnost i privlačnost preduzetništva i poslovanja za žene. (Srna)\nPreporuke poslodavcima zbog vrućina\nVlada FBiH: Pomoć Sandžaku u sprječavanju širenja virusa\nVM donijelo Odluku o privremenom finansiranju


Додик открио британски антируски центар у Сарајеву - Нови Стандард\nDodik otkrio britanski antiruski centar u Sarajevu\n23.04.2019. 11:19 16.07.2020.\nPrema njegovim rečima, Rusija u Republici Srpskoj ima pozitivnu politiku, a on nije protiv američke realne politike\n„Jedno odeljenje je u Tirani, jedno u Podgorici. Oni evidentiraju ljude iz vladinih i nevladinih organizacija, ljude u institucijama, i, koliko znam, više od 300 ljudi ima na tom spisku koji šire ruski uticaj. Ja se verovatno nalazim na tom spisku“, rekao je Dodik za televiziju Hepi.\nPrema njegovim rečima, Rusija u Republici Srpskoj ima pozitivnu politiku, a on nije protiv američke realne politike, već je protiv njihovog nametanja i mešanja u unutrašnje stvari. „Nije netačno da hrvatska obaveštajna zajednica deluje u BiH, kao što deluju i nemačka, britanska, američka“, kazao je Dodik, prenosi RTRS. Kako je dodao, na različite načine manifestuje se želja da se smanji snaga srpskog naroda u BiH.\n„Svih ovih godina u teškim uslovima osporavanja, uz oslabljenu Srbiju koja je imala ozbiljne unutrašnje probleme, uspeli smo da očuvamo ono što je suština, obeležja za svaku državu — teritoriju, narod koji to hoće i funkcionalnu vlast koju narod hoće“, naglasio je Dodik.\nGovoreći o formiranju Saveta ministara BiH, on je istakao da je po Ustavu Savet pomoćno telo Predsedništva, ali da „oni“ pokušavaju da od toga naprave vladu. „Ranije je Savet ministara biran kao Predsedništvo. E sada nije tako, sada ide na Parlament gde je potrebna većina. Sada Bošnjaci pokušavaju da sa jedne strane održe te ministre što duže. Ponašaju se kao da nije bilo izbora. Ali Bosna je sada u zastoju“, objasnio je Dodik.\nDnevne vestiantiruska histerijaantiruski štabbritanska vladaMilorad Dodikruski uticajSarajevo


ŽRK DUBOČICA – feniks iz Leskovca - JuGmedia\nLESKOVAC – Kad god se ljubiteljima rukometa učinilo da se čuje „labudova pesma“ ženskog rukometa u Leskovcu, pojavili bi se neki novi ljudi, puni entizijazma i ljubavi prema rukometu i klub bi nastavio da živi.\nKao feniks, ŽRK Dubočica iznova se rađala i nastavljala da funkcioniše sa još većim ambicijama.\nKlub je osnovan 1960. godine i, ako pitate ljude trenutno angažovane u klubu šta smatraju najvećim uspehom kluba, dobićete jednoglasan odgovor: “Najveći uspeh kluba je to što se klub nije ugasio!”.\nTrenutno, ŽRK Dubočica, takmiči se u Prvoj ligi Istok, i zauzima poslednje mesto sa samo dva osvojena boda iz jedanaest odigranih utakmica dok se druga ekipa takmiči u Drugoj rukometnoj ligi, grupa Morava i takođe je na poslednjem mestu, bez bodova iz sedam odigranih utakmica.\nTrener Bojan Trajković, i pored lošeg plasmana, zadovoljno ističe:\n“Posle najteže godine za klub – 2013., oformljena je nova uprava u sastavu: Turnić Radivoje, Milovan Ćirković, Stefan Jović i ja, i za dve godine klub smo uspeli da povratimo u vrh tabele pa se ove sezone takmičimo u Prvoj ligi. Prevazišli smo sve poteškoće u radu, stvorili drugu ekipu sastavljenu od devojčica 2000. godišta i mlađih, koje igranjem protiv starijih devojaka stiču iskustvo za kasnije. I pored otežanih uslova, zbog dolazaka u halu na kraju grada u kasnim večernjim terminim, u klubu redovno trenira više od 30 devojčica. Trenutno se snalazimo trenirajući u balon sali pored Sloginog igralilšta i maštamo o tome da dvorana na terenu DTV Partizan bude završena i postane dom rukometa, čime bi se rukomet vratio gde je i nastao. Pozivamo sve devojčice koje vole rukomet da nam se pridruže”.\nTrenutno, na evropskom prvenstvu u rukometu, boje Srbije brani i Jovana Stojiljković koja je deo svoje rukometne karijere provela u ŽRK Dubočica, što iz kluba sa ponosom ističu, ujedno se zahvaljujući i lokalnoj samoupravi za pomoć oko finansijske stabilizacije kluba.\nDugorični planovi klub, ulazak u Super ligu Srbije, na prvi pogled deluju nerealno i ambiciozno ali ceneći entuzijazam ovih ljudi ne izgleda neostvariv.


FK Partizan izdao saopštenje zbog izjave golmana Stojkovića da ga je sramota što je Srbin i da se odriče pasoša! | DNEVNE\nFK Partizan izdao saopštenje zbog izjave golmana Stojkovića da ga je sramota što je Srbin i da se odriče pasoša!\nIzvor: TANJUG/AP Photo/Thanassis Stavrakis\nPartizan se oglasio saopštenjem povodom izjave Vladimira Stojkovića odmah nakon 158. Večitog derbija, u kojoj je golman crno-belih rekao da ga je sramota što je Srbin i da će se odreći srpskog pasoša i državljanstva.\nNakon sastanka uprave crno-belih sa svojim golmanom, u saopštenju je ukazano je da je izjava data u afektu i da je ona plod sudijske nepravde.\nSaopštenje Partizana prenosimo u celosti:\nUprava FK Partizan, nakon sastanka sa igračem Vladimirom Stojkovićem, želi da ukaže javnosti da su izjave našeg igrača, date neposredno nakon 158. derbija, plod afekta usled nepojamne sudijske nepravde kojom je utvrđen njegov konačan rezultat.\nGOL BOAĆIJA ILI ODBRANA STOJKOVIĆA: Snimak spornog gola Zvezde mogao bi da reši dilemu da li je lopta ušla?! (VIDEO)\nVladimir Stojković izražava i lični otklon usled nepromišljenog i neprimerenog dela svoje izjave i ističe da se nikada ne može i neće odreći niti svoje države niti svog pasoša jer je nebrojeno puta do sada našu zemlju reprezentovao na najsvetliji i najdostojanstveniji način, neretko i kao istinski junak velikog broja utakmica fudbalske reprezentacije Srbije.\nKao vrhunski sportista, osetljiv na nepravdu, on vrlo dobro zna da se politika i sport razilaze baš tamo gde nastaju fudbalske legende a naš golman, najbolji kojeg je Srbija imala u poslednje dve decenije, zaslužan za dva plasmana reprezentacije na SP u fudbalu, to svakako jeste.\nIstovremeno, FK Partizan želi da ukaže na sramno, bestijalno, neprofesionalno i agitatorsko ponašanje dela medija i nekih nosilaca javnih funkcija koji su, svojim natpisima i gestovima, iznova pozvali na linč našeg igrača. Ovakvo ponašanje, budući da dolazi od znatno odgovornijih kolektiviteta i pojedinaca, zaslužuje javnu osudu na čemu će Partizan istrajavati.\nBRUTALAN ODGOVOR STOJKOVIĆU IZ ZVEZDE: Ovakvo ponašanje zahteva hitno lecenje, ovo je za psihijatriju\nCela Srbija sinoć je imala priliku da vidi izuzetnu igru Partizana, srčanost i kvalitet naših igrača ali i izraziti neprofesionalizam i upitnost donetih sudijskih odluka. Ništa, međutim, ne može umanjiti činjenicu da Partizan igra kvalitetan, evropski fudbal, da na tom i takvom sportskom putu želi i da o(p)stane a ne da se bavi političkim temama, bilo da dolaze od nekih nosilaca javnih funkcija ili od novinara koji koriste zvanične internet domene našeg kluba.\nKao što će se od takvih pojava uvek i nedvosmisleno ograđivati, tako neće prezati da na svim nivoima insistira na poštenom i čestitom tretmanu našeg kluba u celini.\nŠTA AMERIČKA VOJSKA radi u Srbiji?\nOvo je vreme da se svi saberemo uz naš Partizan.\nSamo sabrani, pobedićemo!


izvor: agencije foto: 24.12.2017.\nLider Srpske napredne stranke Aleksandar Vučić proglasio je pobedu ove partije u četiri od pet opština u kojima su održani lokalni izbori. Prema njegovim rečima, SNS je trijumfovao u Pećincima, Mionici, Kostolcu i Negotinu. Najubedljivija pobeda ostvarena je u Pećincima, gde je SNS u koaliciji sa Socijalističkom partijom Srbije osvojio „77,7 odsto od ukupnog broja glasova”, rekao je Vučić, ocenivši da je to „najbolji rezultat u istoriji”.\nLista SNS-SPS ubedljivo je pobedila i u Negotinu, s osvojenih 70,53 odsto, kao i u Kostolcu (62,5 procenata), dok su u Mionici naprednjaci, koji su samostalno učestvovali na izborima, uknjižili 65,33 odsto glasova, istakao je Vučić.\nIz Preševa, pete preostale opštine, nisu još poznati rezultati jer je velika izlaznost, rekao je Vučić na sinoćnoj konferenciji za novine. On je dodao da ne očekuje da će jedinstvena srpska lista preći cenzus, „iako na osnovu informacija sa prvih prebrojanih izbornih mesta nije daleko od toga” i podsetio da su sve srpske stranke išle u Preševu objedinjene na izbore. Vučić je sebi pripisao krivicu za to što rezultat naprednjaka nije bio bolji u Negotinu i Kostolcu jer, kako je naveo, te opštine nije mogao da obiđe zbog državnih obaveza.\nU obraćanju novinarima u beogradskom sedištu stranke, on je zahvalio građanima Srbije i čestitao političkim protivnicima „i da dobiju i dva i tri mandata” jer će, kako je dodao, „sledeći put imati više, boriće se i koristiti naše greške, ali stvarne greške, a ne izmišljene”.\nOn je na dobrim rezultatima čestitao SPS-u kao i SRS-u, ali i DS-u za koji je ocenio da ima „dobre rezultate u tri od četiri opštine”. Komentarišući odluke stranaka poput Pokreta slobodnih građana i Narodne stranke da bojkotuju jučerašnje lokalne izbore, on je postavio pitanje zašto se nisu kandidovali u ovih pet opština. „Zašto ne bojkotuju beogradske izbore? Zato što im treba velika kasa jer u Beogradu mogu da kradu”, naveo je Vučić.\nLider SNS-a je primetio i da je zajednička lista u Mionici između SPS-a, SRS-a i JS prozvana „crveno-crna koalicija” i upitao zašto niko nije najavljenu podršku PSG-a i Narodne stranke kandidaturi Dragana Đilasa za gradonačelnika Beograda prozvao „žuto-riđom koalicijom”.\nNa pitanje u vezi s komentarima koje je na izbore izneo lider PSG-a Saša Janković, Vučić je naveo da na to nema šta da kaže jer neko ne poštuje skoro 80 odsto osvojenih glasova, odnosno činjenicu da je četvoro od pet birača u Pećincima glasalo za listu koju predvodi SNS.\nVučić se osvrnuo i na navode medija da su se u ovom mestu dešavale izborne nepravilnosti. „Bio je jedan mali incident u Popincima, niko nije povređen i nadležni treba da preduzmu mere prema svima koji su u njemu učestvovali. Ali, kako to da niko nije postavio pitanje šta visoki funkcioneri jedne stranke rade na 20 metara od biračkih mesta. Znate da je to po zakonu zabranjeno?”, upitao je Vučić.\nIncident o kojem je Vučić govorio desio se ispred biračkog mesta u Popincima, gde je došlo do prepirke predstavnika DS-a s grupom nepoznatih mladića. Verbalni sukob je kulminirao kada je zameniku predsednika DS-a Igoru Salaku, prema njegovim navodima, jedan mladić prišao, oteo mu mobilni telefon kojim je snimao događaj i bacio ga u jarak. Snimak prepirke osvanuo je na društvenim mrežama, a SNS je ocenio da su „funkcioneri DS-a predvođeni Gordanom Čomić i Aleksandrom Jerkov, zajedno s aktivistima te partije, ispred istog biračkog mesta uznemiravali građane”.\n„Na pitanje građana zašto se tako ponašaju i konstataciju da je takvo ometanje izbornog postupka zakonom zabranjeno, aktivisti DS-a napali su građane psujući ih. Ni to im nije bilo dovoljno, nego je izvesni Igor Salak jednog od njih udario glavom i, kako bi izrežirao još jednu u nizu obmana DS-a, bacio sopstveni mobilni telefon dalje u kanal”, navedeno je u saopštenju SNS-a, na koje je reagovao lider demokrata Dragan Šutanovac, tvrdnjom da su aktivisti SNS-a napali predstavnike DS-a.\nKomentarišući ova dešavanja, Vučić je naveo: „Svima je jasno da ste došli da isprovocirate nešto, i to ste došli u mesto gde znate da SNS dobija 90 odsto glasova ne bi li došlo do lupanja kutija.” Prema njegovim rečima, onda „naravno dolazi do neprimerene reakcije sa druge strane i to osuđujem. Ali ništa strašno se tu nije dogodilo. Mislim da nadležni organi treba da reaguju i a će oni to učiniti”.\nMandati i procenti\nUbedljiva pobeda koalicije SNS-SPS u Pećincima obezbedila je toj listi 28 od ukupno 30 mandata u lokalnom parlamentu. Preostala dva odbornička mesta, prema Vučićevim rečima, pripašće drugoplasiranoj koaliciji Demokratske stranke i Lige socijaldemokrata Vojvodine, koja je osvojila 8,2 odsto glasova.\nGovoreći o Mionici, Vučić je naveo da će u tamošnjoj skupštini opštine naprednjacima pripasti 28 mandata, dok je drugoplasirana lista SPS-SRS-JS osvojila šest mandata (15,56 odsto glasova), a DS preostalih pet odborničkih mesta (13,61 procenata glasova).\nOn je ukazao da je u opštini Negotin, gde je SNS pobedio na 71 od 72 biračka mesta, drugoplasirana lista bila DS-ova s osvojenih 19 odsto glasova. Grupa građana „Negotin bez korupcije” je osvojila četiri, a Ujedinjena seljačka stranka 3,78 posto.\nKad je reč o Kostolcu, gde je u trenutku Vučićevog obraćanja ostalo da se izbroje glasovi još na jednom biračkom mestu, DS je takođe bio iza naprednjaka s 11,95 procenata glasova. Grupa građana „Iskorak” je uknjižila 9,43 odsto, a cenzus prelaze i Dveri i lista Milan Krkobabić. Prema rasporedu mandata u ovoj opštini, SNS će imati 15, DS i „Iskorak” po dva, a Dveri i lista Milan Krkobabić po jedan mandat.\nDveri: U Kostolcu osam odsto, odličan rezultat\nNa lokalnim izborima u Kostolcu Dveri su osvojile osam odsto glasova, saopštila je sinoć ta stranka.\nTo je, navode u toj stranci, odličan rezultat i „dokaz rasta i jačanja Dveri na svim nivoima”, preneo je Tanjug.\nU Preševu najviše glasova Alternativi za promene\nPreševo - Najviše glasova na vanrednim lokalnim izborima u Preševu, prema nezvaničnim rezultatima koje su objavili mediji na albanskom jeziku na osnovu obrađenih 12.598 glasova ili dve trećine izašlih birača, osvojila je Alternativa za promene (AP) Šćiprima Arifija, sa osvojenih 5.174 glasova.\nNa petom mestu po osvojenim glasovima je koalicija šest srpskih partija „Aleksandar Vučić - za Srbiju jedinstveno” koja je dobila 313 glasova.


Srpska doktorka izlečila hiljade ljudi od raka: Kod mene se ne umire! - SM-Portal\nPantelić se, gostujući u emisiji Svet zdravlja, koja je emitovana na RTS-u, prisetio momenata sa lečenja u Nemačkoj i kada mu je bilo dosta teško stanje dr Basara ga je ohrabrila ovim rečima: Dejane, kod mene ljudi ne umiru.\n*Opišite nam vaš put od doktora u Srbiji do vrhunskog hematologa i onkologa u Nemačkoj?\n– Put nije bio nimalo lak. Te prelomne 1997. imala sam 39 godina, skladan brak, dvoje divne dece i supruga koji me je uvek u životu podržavao. Sa završenom medicinom, magistraturom, doktoratom i specijalizacijom u Beogradu radila sam kao načelnik funkcionalne dijagnostike na Institutu za hematologiju Kliničkog centra Srbije. Dok je direktor bio prof. dr Rolović sve je odisalo napretkom i znanjem i značili smo sve do 1994. nešto u Evropi. NJegovim odlaskom u penziju nastao je preokret za mene saznanjem da nova direktorka nije imala viziju napretka instituta, već je mislila samo na svoje lične interese.\n*Kakav tretman imate tamo kao Srpkinja i da li vam je to bila prepreka u karijeri?\n– U Nemačkoj se pre svega ceni rad, i ako radite uspešno, bićete prihvaćeni. Međutim, da biste uspeli kao stranac u Nemačkoj, a posebno kao Srpkinja, morala sam da budem uvek duplo bolja od njih. To nije uvek nailazilo na simpatije od strane mojih kolega, ljubomora je ljudska osobina i naravno postoji i kod Nemaca. Pre dve godine sam, na primer, doživela da je u regionalnim novinama izašao veliki članak o nedostatku lekara u Nemačkoj, kao i zapošljavanju i problemima lekara iz inostranstva. U okviru tog članka je objavljeno da se “priča” da ja dajem prednost pacijentima iz Srbije u odnosu na nemačke pacijente, sto je svakako nonsens za svakoga ko poznaje kodeks lekarske profesije i Hipokratovu zakletvu, a naročito mene kao osobu i lekara kome nikada nije bila bitna ni nacionalnost, ni boja kože, ni veroispovest pacijenta.\n*Šta biste vi preporučili vašim kolegama u Makedoniji i šta je put do uspeha jednog dobrog specijaliste?\n*Šta znači brza i dobra dijagnostika za uspeh u lečenju bolesti?\n*Koliki je procenat izlečenih pacijenata sa malignim bolestima u vašoj bolnici?\n*Po kojim medicinskim protokolima lečite akutne leukemije, limfome i aplastične anemije i da li u lečenju matične ćelije daju dobre rezultate?\n*Koliko ste transplantacija matičnih ćelija u vašoj uspešnoj karijeri realizovali?\n*Da li imate pacijente iz Makedonije i koliko njih je izlečeno ovom metodom?\n*Da li je transplantacija matičnih ćelija od nesrodnog donatora revolucionarno dostignuće u medicini i kod kojih malignih oboljenja daje dobre rezultate?\n*Da li su kvalitetan način života i preventiva dobar način zaštite od malignih bolesti?\nPrevious Najmoćniji narodni napitak za bubrege: Za 2 nedelje otapa kamenje, izbacuje pijesak i čisti tijelo od toksina\nNext SVAKI DAN POJESTI PO JEDAN LIST – ČINI ČUDA U ORGANIZMU: Evo kako se pravilno koristi…


BalkanMagazin :: Investicije od 20.000 do 150.000 evra u srpske startape iz oblasti energetike\nInvesticije od 20.000 do 150.000 evra u srpske startape iz oblasti energetike\nTačka preokreta: nova velika nemačka solarka radiće bez dotacija\nčetvrtak, 05. april 2018 13:23\nTakmičenje “PowerUp!” koje našim startapima sektora čiste tehnologije i energetske efikasnosti može omogućiti investicije\nInnoEnergy, evropska kompanija koja umrežava i podstiče razvoj startapova iz cleantech sektora (čiste tehnologije i energetska efikasnost), u saradnji sa Startit-om prvi put u Srbiji organizuje takmičenje “PowerUp!” koje našim startapima može omogućiti investicije od 20.000 do 150.000 evra.\nZavršno takmičenje prošle godine u Budimpešti\nStartapi iz oblasti energetike, koji već imaju razvijen proizvod u početnoj fazi i svoj tim, do 15. aprila mogu da se prijave za lokalno takmičenje koje će 27.aprila biti održano u Beogradu. Najbolji startap će imati priliku da izbori plasman za regionalno takmičenje, inače, najveće iz ove oblasti u Centralnoj Evropi, koje će biti održano u junu u Pragu. Za pobednike su obezbeđene nagrade od 20, 10 i pet hiljada evra i investicioni program u vrednosti od 150.000 evra.\n“Pobednici regionalnog takmičenja u Pragu vraćaju se sa investicijom od 150.000 evra i pored toga dobijaju ceo akceleratorski rad. Veoma je važno da naši ljudi znaju da će takmičenje u ovom gradu biti jedan gala događaj koji će okupiti veliki broj važnih ljudi iz ove oblasti. Pobedniku se otvaraju mnoga vrata. Zapravo, najbitnija stvar koju startapi dobijaju u saradnji sa InnoEnergy su iskustvo, znanje i kontakti iz releventnih industrija“, ističe Strahinja Krstić, hab menadžer InnoEnergy Srbija iz Startit-a, koji je u saradnji sa InnoEnergy pokrenuo InnoEnergy Hub Serbia .\nOn dodaje da je Srbija jedina zemlja izvan Evropske unije čiji potencijal za razvoj inovacija iz energetike su prepoznali stručnjaci iz ove oblasti.\nPrisustvo InnoEnergy u Srbiji za naše startape znači pristup znanju, tržištu i finansijama evropskog tržišta pomenutih industrija, a samo “PowerUp!” takmičenje jedinstvenu priliku za umrežavanje startapa i ljudi iz industrije.


Otvorena rezervna lokacija CBCG - CBCG\nHome Javnost rada Aktuelno Saopštenja Otvorena rezervna lokacija CBCG\nGuverner Centralne banke Crne Gore dr Radoje Žugić sa predsjednikom Opštine Žabljak Veselinom Vukićevićem i predstavnicom Delegacije Evropske unije u Crnoj Gori Audrone Urbonaviciute otvorio je danas rezervnu lokaciju Centralne banke Crne Gore za nepredviđene situacije. Rezervna lokacija je opremljena sa ciljem očuvanja kontinuiteta poslovnih funkcija CBCG i ograničavanja mogućih gubitaka u vanrednim situacijama.\nOprema za rezervnu lokaciju obezbijeđena je bespovratnim sredstvima Evropske unije, što predstavlja još jedan vid podrške Centralnoj banci Crne Gore u procesu pridruživanja Evropskom sistemu centralnih banaka, odnosno ispunjavanju neophodnih kriterijuma iz pregovaračkog poglavlja IX – Finansijske usluge.\nGuverner Žugić se zahvalio Delegaciji Evropske unije na podršci i dobroj koordinaciji, podsjećajući da je ovo treći projekat podrške EU Centralnoj banci Crne Gore, pored twinning projekta snaženja finansijskih institucija i opremanja server sale na primarnoj lokaciji CBCG. Guverner Žugić je pored značaja ogromne materijalne podrške istakao i „važnost podrške Evropske unije u prepoznavanju potreba snaženja stabilnosti finansijskog sistema i implementacije najviših standarda EU“.\nPredstavnica delegacije EU Audrone Urbonaviciute je izrazila zadovoljstvo zbog uspješnog završetka još jednog projekta podrške Evropske Unije i navela da će oprema “pomoći CBCG da izgradi svoj institucionalni i operativni okvir kako bi zadovoljila najbolja evropska pravila, standarde i praksu, posebno u oblasti koja se odnosi na upravljanje operativnim rizikom i planiranje kontinuiteta poslovanja, budući da je pouzdana i funkcionalna Centralna banka temelj makroekonomske stabilnosti“.\nSredstva za realizaciju ovog projekta, u ukupnom iznosu od 288.731,00 EUR, obezbijeđena su kroz program European Integration Facility, koji je dio pretpristupne pomoći Evropske unije.


Naredne godine izgradnja mosta u Obilićevu Naredne godine izgradnja mosta u Obilićevu\nNaredne godine izgradnja mosta u Obilićevu\nObjavljeno: 23. 12. 2017 u 11:01h\nNaredne građevinske sezone očekuje se da počnu radovi na izgradnji novog mosta u banjalučkom naselju Obilićevo, a procjenjuje se da će za ovaj projekat biti potrebno oko tri miliona KM.\nNačelnik banjalučkog Odjeljenja za saobraćaj i puteve Slaviša Sandić rekao je da nije moguće obezbijediti sredstva u budžetu, te će biti traženi neki drugi modeli finansiranja, ili kreditiranje ili izdavanje obveznica.\nNovi most će biti projektovan za dvosmjerni saobraćaj sa obostranim pješačkim komunikacijama, što će znatno povećati kapacitet s obzirom da je dosadašnji most bio jednosmjeran i predstavljao je “usko grlo” u saobraćaju, saopšteno je iz Gradske uprave.\nU toku je izrada tehničke dokumentacije i stvaranje finansijskog okvira za realizaciju projekta, a ugovor o izradi projektne dokumentacije potpisan je sa projektantskom kućom “Ink konstruktor”.\nU narednoj godini, zajedno sa preduzećem “Putevi Republike Srpske”, biće završena izgradnja kružnog toka Rebrovac i spoj istočnog tranzita.\n“Uz to, planiramo raditi tehničku dokumentaciju i rješavati imovinske odnose za završetak istočnog tranzita kod stadiona Fudbalskog kluba Naprijed, od Krfske do Ulice Gavrila Principa, čime bi dobili još jednu poprečnu vezu zapadnog i istočnog tranzita, a što je sa saobraćajnog aspekta od velikog značaja za ovaj dio grada”, navode u Odjeljenju za saobraćaj i puteve.\nTagovi: Banjalukaizgradnja mostaMost